Unesme publisita marto 1951 
en Planet Stories. 


Ica tradukuro 
Creative Commons 2023 by Brian E. Drake 
Attribution-NonCommercial-ShareAlike 4.0 
Unported International 


The Oxford Rationalist 
56 Albany Street 
Oxford, NY 13830 USA 
(607) 843-2636 
brian.eric.drake@gmail.com 


NIGRA AMAZONO 
dt MARSO 


DA LEIGH BRACKETT 


TRADUKITA DA BRIAN E. DRAKE 


Erik Jon Stark solene marchis vers ta anciena urbo 
Marsana—per omna pazo il maledikis la talismano di 
Ban Kruakh qua flamifis en ilua sango-makulizita zono. 
Dop il kriachis la hordi di Kiaran avida por ta juvelo 
magiala—avan il esis la timiganta habiteyo dil Glacio- 
Enti—apud il marchis la susuranta spektro di Ban 
Kruakh, qua urjis il a batalio en qua Stark komprenas ke 
il faliez! 


RA OMNA HORI LONGA E KOLDA dil 
Nordlanda nokto la Marsano nek 
movabis nek parolabis Ye 
krepuskulo dil pasinta dio Erik Jon Stark 
duktabis il aden la ruinita turmo e 
depozabis il, envolvit en kovrili, adsur la 
nivo. Il konstruktabis fairo ek mortint 
arbusti, e de pos ta tempo la du homi 
vartabis, sole en la vasta dezerto qua 
cirkumiras la polala krono di Marso. 
Lore, jus ante auroro, Kamar la Marsano 
parolis. 
“Stark.” 
“Ka?” 
“Me mortas.” 
“Yes.” 
“Me ne atingos Kushat.” 
“No.” 
Kamar konkordis per kapsigno. Il itere 
tacis. 
La vento ululis del nordala glacio, e la 
ruptita muri acensis kontre ol, altega, 

giganta, sentekta ma tante grandega e tante 
larja ke li semblis ne esar muri ma klifi ek 
ebonatra petro. Stark ne lore 
proximeskabus ad oli ecepte pro Kamar. Oli 
ulmaniere aspektis male, infektata da 
maligneso obliviata. 

La granda Terano regardis Kamar, ed ilua 
vizajo esis trista. “Homo volas mortar en 
sua propra plaso,” il abrupte dicis. “Me 
regretas.” 

“La Lordo di Silenco esas granda homo,” 
Kamar respondis. “Lu ne atencas la loko dil 
renkontro. No. Ne pro to me rivenis aden la 
Nordlando.” 

Il sukusesis da agonio nekorpal. “E me ne 
atingos Kushat!” 

Stark nelaute parolis per la kortana 
linguo Alt-Marsana tam fluente kam 
Kamar. 

“Me savis ke esas kargajo plu pezoza kam 
morto sur la anmo di mea frato.” 

Il inklinis su, pozis un granda manuo 
adsur la shultro dil Marsano. “Mea frato 
ofris sua vivo por la mea. Do me prenos por 
me ca kargajo, se posible.” 

Il ne volis prenar la kargajo di Kamar, 
irge quo ol esus. Ma la Marsano bataliabis 

apud il tra la longa kampanio kontre la 
tribui dil plu proxima luno. Il esis homo 
bona ed habila, ed il tandem aceptis kuglo 
apuntita ye Stark, e savabis to quon il facas. 
Li esas amiki. 

Pro to Stark duktabis Kamar aden la 
dezolata lando nordal, esforcabis atingar 
Purbo ube Kamar naskis. La Marsano esis 
urjata da ula sekreta demono. Il timis 
mortar ante atingar Kushat. 

Lore il ne havas ta posibleso. 

“Me pekis, Stark. Me furtis sakra kozo. 
Tu esas exterlandano, tu ne savas pri Ban 
Kruakh, o pri la talismano quan il livis 
kande il por sempre iris ultre la Pordi di 
Morto.” 

Kamar forjetis la kovrili e rekte sideskis, 
ilua voco ganis febroza forteso. 

“Me naskis ed edukesis en la Quartero di 
Furtisti sub la Murego. Me esis fiera pri mea 
habileso. E la talismano esis incitajo. Ol esis 
trezoro—tante adorata ke apene un homo 
tushabis ol de pos la dii di Ban Kruakh qua 
fabrikis ol. To esis kande homi ankore 
weris la lustro, ante ke li obliviis ke li esas 


dei. 

“Bone gardez la Pordi di Morto,” il dicis, 
“to esas la devo dil urbo. E sempre retenez 
la talismano, nam la dio forsan venos kande 
vi bezonos olua forteso. Ta qua posedas 
Kushat posedas Marso—e la talismano 
sekurigos la urbo.” 

“Me esis furtisto, e fiera. E me furtis la 
talismano.” 

Ilua manui reptis ad ilua zono, zono ek 
paruzita ledro havanta konvexajo ek batita 
stalo. Ma ilua fingri ja esis sensensa. 

“Prenez ol, Stark. Apertez la konvexajo— 
ibe, latere, ube la kapo di la bestio esas 
skultita...” 


TARK PRENIS LA ZONO DE KAMAR e trovis 

la celita resorto. La konvexa suprajo 
liberigesis. En ol esis ulo envolvit en silka 
shifono. 

“Me mustis livar Kushat,” susuris Kamar. 
“Me ne plus darfas rivenar. Ma lo satisfacis 
—prenir to.” 

Il spektis, tremante inter veneraco e 
ĥereso e regreto, dum ke Stark desvolvis la 
silka shifono. 

Stark desestimis la plu granda parto dil 
parolado di Kamar kom superstico, ma 

malgre lo expektabis ulo plu dramatatra 
kam l'objekto quan il havas en la manuo. 

Ol esis lenso, cirkume dek centimetri 
diametre—fabrikata da homi, tre habile 
fabrikata, ma nur kristalo-peco. Turnante 
ol, Stark vidis ke ol ne esis simpla lenso, ma 
intrikoza plekto de multa faceti. 
Nekompreneble komplexa, hipnota se on 
tro longe regardas ol. 

“Qua uzo?” il questionis Kamar. 

“Ni similesas infanti. Ni obliviis. Ma esas 
legendo, kredajo—ke Ban Kruakh ipsa 
fabrikis la talismano kom signo ke il ne 
oblivios ni, e rivenos kande Kushat esas 
minacata. Il retrovenos tra la Pordi di 
Morto, por itere docar a ni la povo qua esas 
la ilua!” 

“Me ne komprenas,” dicis Stark. “Quo 
esas la Pordi di Morto?” 

Kamar respondis, “Ol esas paseyo qua 
apertas aden la nigra monti ultre Kushat. La 
urbo gardas ol—pro quo, nulu rimemoras, 
ecepte ke ol esas granda devo.” 

Il hungrante regardegis la talismano. 

Stark dicis, “Ka tu deziras ke me portez 
ico ad Kushat?” 

“Yes. Yes! Ma...” Kamar regardis Stark, 
l'okuli subite plena de lakrimi. “No. La 
Nordo ne kustumas su pri stranjeri. Kun 
me, tu forsan esus sekura. Ma sole... No, 
Stark. Tu ja riskas tro multe. Retroirez, ek 
la Nordlando, dum ke to esas posibla.” 

Il laxis su adsur la kovrili. Stark vidis ke 
blua paleso venas aden la kavi di ilua vangi. 

“Kamar,” il dicis. Itere, “Kamar!” 

“Ka?” 

“Pacoze irez, Kamar. Me portos la 
talismano ad Kushat.” 

La Marsano sospiris, e ridetis, e Stark 
joyis ke il ton promisis. 

“La kavalkanti di Mekh esas volfi,” 
Kamar subite dicis. “Li chasas en ca ravini. 
Esez avertata.” 

“Yes.” 

La savo di Stark pri la geografio di ca 
parto di Marso esis ya nebulatra, ma il savis 
ke la monto-vali di Mekh esis avan il vers la 
nordo, inter il e Kushat. Kamar parolabis 
pri ta militanti dil altaji. Il volante atencis la 
averto. 

Kamar ne plus parolis. Stark komprenis 
ke il ne longe vartos. La vento parolis per la 
voco di grand orgeno. La luni kushabis su 

ed exter la turmo esis tre obskura, ecepte la 
blanka cintilado dil nivo. Stark adsupre 
regardis l’altega muri, e tremis. L’odoro di 
morto ja plenigis la aero. 

Por ne pensar, il plu proxime inklinis su 
vers la fairo, regardegis la lenso. Sur la 
kastono esis striizi, quale se ulfoye ol 
tenesabis en pinco, od en inkastro, quale 
juvelo. Ornamento, probable, werata kom 
rang-indikajo. Stranj ornamento por 
barbara rejulo, dum l'auroro di Marso. La 
lumo dil fairo sendis cintileti dansar en la 
senfin interna faceti. Tre subite, il sentis 
stranje ke la kozo vivas. 

Stroko di primitiva e senraciona timo 
frapis il, ed il luktis kontre ol. Ilua vido 
nebulizesis, ed il klozis okuli, ed en 
l’obskureso il semblis vidar ed audar ... 


E TRESAYIGITE STACESKIS, sukusata da 
stranja teroro, e levis sua manuo por 
forjetar la talismano. Ma la parto di il qua 
lernabis per multa peno ed esforco esar 
civilizita, haltigis il, ed il pensis. 

Il itere sideskis. Kad hipnotilo? Posible. 
Ma ta fugant instanto di vido ed audo ne 
esabis ilua propra, ek ilua propra memoro. 

Il lore tentesis, facinata, quale puero qua 
ludas per flamo. La talismano ulmaniere 
esabis werata. Ube? Ka sur la pekto? Ka sur 
la fronto? 

Il probis la pekto, sen rezulto. Pose il 
pozis la plata surfaco dil lenso adsur sua 
fronto. 

La granda petra turmo monstratre acensas 
til la cielo. Ol esas integra, e pala lumeti en ol 
movas e cintilifas, ed ol kronizesas per 
brilant obskureso. 

Il jacas exter la turmo, sur la ventro, ed 
esas plena de timo e grand iraco, e tala 
repugno quala aquiigas l’osti. Esas nula 
nivo. Omnaloke esas glacio, acensante til la 
duimo dil alteso dil turmo, kovrante la sulo. 

Glacio. Kolda e klara e belega—e 
mortigiva. 

Il movas su. Il serpentatre reptas, per 
infinita prudenteso, sur la glata surfaco. La 
turmo ne plus esas, e fore infre esas urbo. Il 
vidas la templi e la palaci, la briletanta e bel 
urbo sub il en la glacio, nebulizita e featra e 
stranja, sonjo mi-vidita tra kristalo. 

Il vidas Ti Qui ibe habitas, lente movante 
tra la stradi. Il ne klare vidas li, nur la 

nebulatra brilo di lia korpo, ed il joyis pro 
to. 

Il odias li, per odio qua vinkas mem la 
timo, qua esas ya timego. 

Il ne esas Erik Jon Stark. Il esas Ban 
Kruakh. 

La turmo e l'urbo desaparas, forbalayata 
da shancelanta fluxo. 

Il stacas sub eskarpajo de nigra petro, 
nochizita per unika paseyo. La klifi inklinas 
sua grandeso super il, quale se por aplastar 
il, e la streta boko dil paseyo esas plena de 
maligna ridado ube pasas la vento. 

Il marcheskas adavane, aden la paseyo. Il 
esas tote sola. 

La lumo esas febla e stranja ye la fundo 
di ta fenduro. Veleti de nubi reptas e tenas 
su inter la glacio e la petro, dikeskas, 
pludenseskas dum ke il iras sempre plu 
profunde aden la paseyo. Il ne povas vidar, 
e la vento parolas per multa langi, siflas en 
la fendureti dil klifi. 

Subite ombro esas en la nebulo avan il, 
ed il komprenas ke il regardas morto. Il 
krias... 

Stark esis ta qua kriachis pro blinda timo 
atavismatra, e leko di ilua propra krio 

stacigabis il, omna membro tremanta. Il 
faligabis la talismano. Ol jacis e brilis en la 
nivo ye ilua pedi, e la stranjera memoraji 
desaparis—e Kamar esis mortinta. 

Pos kelka tempo il squatis, raukoze 
respiris. Il ne plus deziris tushar la 
talismano. Ta parto di il qua lernabis timar 
stranjera dei e maligna spiriti per omna 
pazo, ta primitiva aborijeno qua restis jus 
sub la surfaco di ilua mento, avertis il ke il 
livez ol, ke il forkurez, ke il abandonez ca 
loko di morto e petro ruinita. 

Il koaktis su prenar ol. Il ne regardis ol. Il 
envolvis ol en la silkajo e ripozis ol aden la 
fera konvexajo, e fixigis la zono cirkum sua 
tayo. Pose il trovis la flasketo inter sua 
havaji apud la fairo e longe drinkis, ed 
esforcis racionoze pensar pri to quo jus 
eventabis. 

Memoraji. Ne ilua propra, ma la 
memoraji di Ban Kruakh, milion yari ante 
la matino dil mondo. Memoraji pri odio, pri 
sekreta milito kontre kreuri nehomal qui 
habitis en kristal urbi tranchita en la 
vivanta glacio, qui uzis ca ruinita turmi por 
ula maligna skopo. 

Ka to esas la signifiko dil talismano, dil 
povo en ol? Ka Ban Kruakh, per ul anciena 
ed obliviita cienco, enkarcerigabis sua 
propra mento en la kristalo? 

Pro quo? Forsan kom averto, kom 
memorigilo pri seneva, anciena danjero 
ultre la Pordi di Morto? 

Subite un del bestii ligita exter la ruinita 
turmo tresayis ek dormo kun sisanta 
grondo. 

Quik Stark esis nemova. 

Li venis silencoze per kusenizita pedi, la 
bruti dil monti delikate movis tra la vasta 
ruinajo. Lia kavalkanti anke esis silencoza— 
alta viri havanta feroc okuli e reda harari, 
werante ledra manteli e singlu de li 
portante lanco longa e rekta. 

Duadek de li esis cirkum la turmo en la 
ventoza tenebro. Stark ne esforcis ektirar 
sua pafilo. Dum yuneso il saveskabis la 
difero inter kurajo e stupideso. 

Il marchis vers li, lente, por ke un de li ne 
esez tresayigita por lancagar, ma ne tante 
lente por montrar timo. Ed il levis sua 
dextra manuo e salutis li. 

Li ne respondizis il. Li sidis sur la 
netranquila bestii e regardegis il, e Stark 

komprenis ke Kamar vere parolabis. Ilti 
esas la kavalkanti di Mekh, e li esas volfi. 

II 


Si VARTIS TIL KE LI TEDESKEZ pro lia 
propra taceso. 

Tandem un de li questionis, “Di qua 
lando vu esas?” 

Il respondis, “Me nomesas N’Chaka, la 
Homo-sen-Tribuo.” 

To esis la nomo donita dal mi-homala 
aborijeni qui edukabis il en la varmegeso e 
tondro e bitra frosto di Merkurio. 

“Stranjero,” dicis la chefo, e ridetis. Il 
indikis per fingro la mortinta Kamar e 
questionis, “Ka vu mortigis lu?” 

“Lu esis mea amiko,” dicis Stark, “me 
duktis lu adheme por mortar.” 

Du kavalkanti decensis por inspektar la 
kadavro. Un de li klamis al chefo, “Lu esis 
di Kushat, se me savas ta raso, Tord! E lu ne 
esas spoliat.” Il ipsa komencis spoliar. 

“Stranjero,” repetis la chefo, Tord. “Irante 
ad Kushat, kun homo di Kushat. Nu, me 
supozas ke vu venez kun ni, stranjero.” 

Stark levis sua shultri. E, pro la longa 
lanci qui pikis il, il ne rezistis kande la 
altstatura Tord spoliis de il omna havaji 
ecepti la vesti—e la zono di Kamar, qua ne 
valoris furtesar. Tord desestimante forjetis 
ilua pafilo. 

Un del viri adduktis la bestii di Stark e 
Kamar del loko ube li ligesis, e la Terano 
acensis—quale kustumale, malgre la 
violentoza protesto dil animalo, qua ne 
prizis ilua odoro. Li movis ek la shirmo dil 
muri aden la furio dil vento. 

Dum la restajo dil nokto, e tra la 
sequanta dio e tra la nokto qua sequis ol, li 
adeste kavalkis, haltis nur por repozigar la 
bestii e mastikar lia porcioni de sekigita 
karno. 

Stark, kavalkante kom kaptito, lore tote 
komprenis ke ica esas la Nordlando, tam 
distanta kam mi-planeto del Marso di 
spaco-navi e komerco e vizitanti de altra 
planeti. La futuro nultempe tushabis ca 
sovaja monti e dezerta planaji. La pasinto 
ĥere tenis oli. 

Adnorde, la horizonto montris stranja e 
fantomatra brileto ube la baranta muro dil 
polala glacio acensis gigante avan la cielo. 

La vento suflis del glacio, tra la ravini dil 
monti, trans la planaji, nultempe cesis. Hike 
ed ibe la sekreta turmi stacis, petra monoliti 
ruptit. Stark rimemoris la viziono dil 
talismano, la grandega strukturo kronizita 
per stranj obskureso. Il regardis la ruinaji 
kun abomino e kuriozeso. La homi di Mekh 
povis dicar nulo pri oli. 

Tord ne informis Stark adube li ilun 
duktas, e Stark ne questionis. To esus 
konfeso pri timo. 

Posdimeze dum la duesma dio li venis a 
petra eskarpajo de qua la nivo esis 
forbalayit, e sub li esis perpendikla falo 
aden streta valo. Adinfre regardante, Stark 
vidis ke sur la fundo di ta valo, tam fore 
kam videble, esis viri e bestii e shirmili ek 
feli ed arbusti, e brulanta fairi. Centi, mili 
kampis sub la klifi, e lia voci acensis la dina 
aero kom vasta basa murmuro qua surdigis 
pos la silenco dil planaji. 

Milito-grupo, kunvenigit ante la 
desfrosto. Stark ridetis. Il esis kurioza pri 
konoceskar la chefo di ca armeo. 

Li serie iris alonge streta treko 
decensanta la klifo. La vento subite haltis, 

interruptita dal muri dil valo. Li venis aden 
la shirmili dil kampeyo. 

Hike la nivo esis trompita e sordigita e 
fuzita dal fairi. Nula mulieri esis en la 
kampeyo, esis nulo signo dil kustumala 
gaya hordi qui sequas barbar armeo. Nur 
viri asistis—monto-viri, omni de li militisti, 
mortiganti havanta harda manui qui pensis 
pri nulo ecepte batalio. 

Li venis ek lia trui por klamar ye Tord e 
la viri, e regardegar la stranjero. Tord 
redeskis ed esis gaya pro importeso. 

“Me havas nula tempo por vi,” il klamis. 
“Me iras por parolar kun la Lordo Kiaran.” 

Stark senemoce kavalkis, obskura 
giganto havanta petratra vizajo. De tempo a 
tempo il kurbetigis sua kavalo, ed interne 
ridis a su pro to. 

Li tandem atingis shirmilo plu granda 
kam Pľaltra shirmili, ma exakte same 
konstruktita e ne plu komfortoza. Lanco 
pozesis en la nivo apud l'enireyo, e de ol 
pendis nigra banderolo havant un arjentea 
radio trans ol quale fulmino en noktala 
cielo. Apud ol esis shildo havanta la sam 
imajo. Esis nula gardisti. 

Tord decensis, komandis ke Stark anke 
decensez. Il frapis la shildo per la mancho 
di sua espado, anuncante su. 

“Lordo Kiaran! Yen Tord—kun kaptito.” 

Voco, sentona e stranje mutigita, parolis 
de interne. 

“Enirez, Tord.” 

Tord forpulsis la pela kurteno ed eniris, 
Stark jus dop il. 


A FEBLA LUMO DIALA NE PENETRIS 

l'internajo. Tasatra graso-lampi brulis, 
facis cintilifanta brileso ed odoro de fort 
oleo. La pavimento ek tampita nivo 
tapisizesis per furi, tre uzita. Ultre lo esis 
nul ornuro, e nula moblo ecepte sidilo e 
tablo, ti amba obskura pro evo ed uzo, e 
liteto ek feli en un ombroz angulo kun to 
quo semblis esar amaso de shifoni sur ol. 

En la sidilo sidis viro. 

Il semblis esar tre altstatura en la 
shancelanta lumo dil lampi. Del kolo til la 
kruro ilua magra korpo envelopesis per 
nigra masho, e sub to esis tuniko ek ledro 
nigre kolorizit. Trans la genui esis nigra 
hakilo, grandega kozo facita por krevar 
kranii, quale se ol esas amata ludilo. 

Ilua kapo e vizajo kovresis da kozo quan 
Stark olime vidabis nur en tre antiqua 
pikturi—l’anciena milito-maskilo dil mar- 
fora Rejuli di Marso. Fabrikit ek nigra e 
brilanta stalo, ol prizentis nehomala vizajo 
havanta fenduretatra okulo-trui e stangizita 
fendureto por respirar. Dope ol extensis su 
kom dina, ronda formo quale obskur alo 
levita por flugar. 

La regardego intensa e senexpresa di ta 
maskilo turnesis, ne ye Tord, ma ye Erik 
Jon Stark. 

La matida voco itere parolis de dop la 
maskilo. “Nu?” 

“Ni chasis en la ravini dil sudo,” dicis 
Tord. “Ni vidis fairo...” Il naracis quale li 
trovabis la stranjero e la kadavro dil viro di 
Kushat. 

“Kushat!” nelaute dicis la Lordo Kiaran. 
“Ha! E pro quo, stranjero, vu iris ad 
Kushat?” 

“Mea nomo esas Stark. Erik Jon Stark, 
Terano, de Merkurio” Il tedesis pri 
nomesar stranjero. Subite, il tedesis pri la 
tota afero. 

“Pro quo me ne irez ad Kushat? Ka to 
kontreagas ul lego, ke homo ne pacoze irus 

adibe sen esar persekutata tra l' Nordlando? 
E pro quo la homi di Mekh atencas lo? Li ne 
traktas l'urbo.” 

Tord retenis sua respirado, spektis kun 
joyoz expekto. 

La manui dil homarmarizita viro karezis 
la hakilo. Li esis streta manui, glata e 
tendinoza—mikra manui, semblante, por tal 
armo. 

“Ni atencas to quon ni volas atencar, Erik 
Jon Stark.” Il parolis per stranja dolceso. 
“Me questionis vu. Pro quo vu iris ad 
Kushat?” 

“Pro ke,” Stark respondis per egala 
represo dil pasioni, “mea kamarado deziris 
irar adheme por mortar.” 

“Semblas esar longa e desfacila voyajo 
nur por mortar.” La nigra helmo inklinesis 
adavane, en pozo di penso. “Nur 
kondamniti o proskriptiti livas sua urbi o 
sua klani. Pro quo vua kamarado fugis de 
Kushat?” 

Voco subite parolis del amaso de shifoni 
qua jacis sur la liteto en ombri dil angulo. 
Voco di viro, profunda e rauka, havanta 
l’akra tremo di evo o di dementeso en ol. 

“Tri viri ultre me ipsa fugis de Kushat 
dum l’importanta yari. Unu mortis en 
l’inundi printempal. Unu kaptesis en la 
movanta glacio vintral. Unu vivis. Furtisto 
nomizita Kamar, qua furtis ula talismano.” 

Stark dicis, “Mea kamarado nomesis 
Greshi.” La ledra zono esis pezoza cirkum il, 
e la fera konvexajo semblis esar varmega an 
ilua ventro. Il lore timeskis. 


L LORDO KIARAN PAROLIS, ne atencis 
Stark. “To esis la sakra talismano di 
Kushat. Sen ol, l'urbo similesas homo sen 
anmo.” 

Quale la Velo di Tanit che Karthago, 
pensis Stark, e ponderis la fato di ta urbo 
pos ke la Velo furtesis. 

“La nobeli timis lia propra homi,” la 
homarmarizita viro dicis. “Li ne audacis 
dicar ke ol esabis furtit. Ma ni savas.” 

“E,” dicis Stark, “vi atakos Kushat ante la 
desfrosto, kande li minime expektas vi.” 

“Vu havas akuta mento, stranjero. Yes. 
Ma la granda muro esos desfacile vinkat, 
malgre lo. Se me venus portante en mea 
manui la talismano di Ban Kruach...” 

Il ne kompletigis la frazo, ma vice lo 
turnis su ye Tord. “Ka vu spoliis la kadavro 
dil mortintulo, quon vu trovis?” 

“Nulo, Lordo. Kelka moneto-peci, kultelo, 
apene valoroza prenesar.” 

“E vu, Erik Jon Stark. Quon vu prenis del 
kadavro?” 

Per perfekta vereso il respondis, “Nulo.” 

“Tord,” dicis la Lordo Kiaran, “traserchez 
lu.” 

Tord ridetante proximeskis a Stark ed 
arachante apertis ilua vestono. 

Per supernatura rapideso la Terano 
movis. La bordo di un larja manuo frapis 
Tord sub l'orelo, ed ante ke la genui dil viro 
povis flexar, Stark sizis ilua brakio. Il turnis 
su, adavane blotisis, e jetis Tord kapavane 
tra la pord-klapo. 

Il rekte staceskis ed itere turnis su. Ilua 
okuli montris feroca cintili. “Ta viro ja 
furtis de me,” il dicis. “To satisfacas.” 

Il audis la veno dil viri di Tord. Tri de li 
esforcis samtempe trairar l'enireyo, ed il 
saltis vers li. Il facis nula sono. Ilua pugni 
parolis por il, pose ilua pedi, dum ke il 
pedfrapis l'aturdita barbaruli retroe adsur 
lia chefo. 

“Nun,” il dicis al Lordo Kiaran, “ka ni 
konversos kom viri?” 

La homarmarizita viro ridis, sono di pura 
joyo. Semblis ke la regardo dop la maskilo 
studias la sovaja vizajo di Stark, lore levis 
su por salutar la desafabla Tord, qua ri- 
eniris la shirmilo, vangi karmenizita pro 
furio. 

“Irez,” dicis la Lordo Kiaran. “La stranjero 
e me konversos.” 

“Ma Lordo, il protestis, maligne 
regardegante Stark, “to ne esus senriska...” 

“Mea obskur amorantino atencas mea 
sekureso,” dicis Kiaran dum karezar la 
hakilo sur la genui. “Irez.” 

Tord iris. 

La homarmarizita viro lore esis tacema, 
la blinda maskilo turnita ye Stark, qua 
renkontris ta senokula regardo ed anke esis 
tacema. E la amaso de shifoni en l’ombri 
lente rekteskis e divenis altstatur oldulo 
havanta reda hararo e barbo, tra qui eksaliis 
akut osti e du brilanta e mikra fairo-punti, 
quale se ula maligna flamo brulas en il. 

Il tranante marchis e squatis ye la pedi di 
la Lordo Kiaran, spektante la Terano. E la 
homarmarizita viro inklinis su adavane. 

“Me dicos ulo a vu, Erik Jon Stark. Me 
esas bastardo, ma me venas ek la sango di 
reji. Mea nomon e mea rangon me facez per 
mea propra manui. Ma me alte pozos li, e 
mea nomo sonos tra la Nordlando! 

“Me sizos Kushat. Ta qua posedas 
Kushat, posedas Marso—e la povo e la 
richaji qui esas ultre la Pordi di Morto!” 

“Me vidis oli,” dicis oldulo, ed ilua okuli 
flamifis. “Me vidis Ban Kruakh la povoza. 
Me vidis la templi e la palaci qui cintilifas 
en la glacio. Me vidis Li, le brilant. Ho, me 
vidis li, le beleg, le hororind!” 

Il oblique regardetis Stark, tre ruzeme. 
“Pro to Otar esas dementa, stranjero. Lu 
vidis.” 

Koldeso kaptis Stark. Il anke vidabis, ne 
per sua propra okuli ma per la mento e 
memoro di Ban Kruakh, de milion yari ante 
lore. 

Do ol ne esabis iluziono, la fantastika 
viziono apertita dal talismano celit en ilua 
zono! Se ta olda dementulo vidabis... 

“Me ne savas qua enti celas su ultre la 
Pordi di Morto,” dicis Kiaran. “Ma mea 
obskur amorantino probos lia forteso—e me 

supozas ke mea reda volfi chasos li, flarante 
spolio.” 

“Le beleg, le terorind,” susuris Otar. “Ed 
ho, la templi e la palaci, e la granda turmi 
ek petro!” 

“Kavalkez kun me, Stark,” abrupte dicis 
la Lordo Kiaran. “Donez la talismano, ed 
esez la shildo an mea dorso. Me ofris ta 
honoro a nul altra viro.” 

Stark lente questionis, “Pro quo vu 
selektas me?” 

“Ni esas di un sango, Stark, malgre ke ni 
esas nekonocati.” 

La kold okuli dil Terano streteskis. 
“Quon vua reda volfi dicus pri lo? E quon 
dicus Otar? Regardez lu, ja rigida pro 
jaluzeso, e pro timo pro ke me forsan 
respondus, “Yes.” 

“Me ne expektas ke tu timus o lunu o 
l’altru.” 

“Kontree,” dicis Stark, “me esas 
prudentulo.” Il pauzis. “Plusa kozo. Me 
marchandas kun nulu til ke me regardas lua 
okuli. Forprenez tua helmo, Kiaran—lore ni 
forsan diskutos!” 

La respiro di Otar esis serpentatra siso 
inter ilua sendenta jenjivi, e la manui dil 

Lorda Kiaran plu forte tenis la shafto dil 
hakilo. 

“No!” il susuris. “Ton me nultempe 
facos.” 

Otar staceskis, ed unesmafoye Stark 
sentis la tota forteso en ta stranj oldulo. 

“Ka vu regardus la facio di destrukto?” il 
tondratre dicis. “Ka vu demandas morto? 
Ka vu supozas ke kozo celesas dop stala 
maskilo sen kauzo, ke vu demandas vidar 
ol?” 

Il turnis su. “Mea Lordo,” il dicis. “Ante 
morge la lasta klani venabos a ni. Pos to, ni 
mustas marchar. Donez ca Terano a Tord, 
dum la restanta tempo—e vu havos la 
talismano.” 

La maskilo vakua e blinda e senmova 
turnesis ye Stark, e la Terano supozis ke de 
dop ol venas febla sono qua esas forsan 
sospiro. 

Lore... 


“Tord!” klamis la Lordo Kiaran, e levis la 
hakilo. 

A FLAMI ALTE SALTIS DEL FAIRO en la 

senventa ravino. Viri sidis cirkum ol 

en granda cirklo, la sovaja kavalkanti 
del monto-vali di Mekh. Li sidis havante la 
retenita e tremant avideso di volfi cirkum 
mortanta vildo. Tempope lia blanka denti 
montresis per sorto de tacema rido, e lia 
okuli spektis. 

“Lu esas forta,” li susuris l'una a l’altra. 
“Lu travivos la nokto, certe!” 

Sur rokajo sidis la Lordo Kiaran, envolvit 
en nigra mantelo, tenante la granda hakilo 
ye la kurveso dil brakio. Apud il Otar 
blotisis en la nivo. 

Proxime, la longa lanci esabis pozita 
profunde e kunligita por facar eshafodo, e 
sur ta framo viro pendigesis. Granda viro, 
havanta feratra muskuli, tre magra; la 
grandeso di ilua shultri plenigis la spaco 
inter la flexanta shafti. Erik Jon Stark di 
Tero, ek Merkurio. 

Il ja esabis flogita sen mizerikordio. Il 
subflexis pro sua propra pezo inter la lanci, 
respiris per rauka singluti, e la tramplita 
nivo cirkum il esis rede makulizit. 

Tord manipulis la flogilo. Il desmetabis 
sua propra mantelo, ed ilua korpo brilis pro 
sudoro malgre la koldeso. Il tre sorgeme 
frapis sua viktimo, igis ke la longa flogilo 
kantez e krakez. Il esis fiera pri sua 
habileso. 

Stark ne kriis. 

Tandem Tord retroe pazis, anhelante, e 
regardis la Lordo Kiaran. E la nigra helmo 
asentante movis. 

Tord faligis la flogilo. Il iris al grand 
obskura viro e levis la kapo per la hararo. 

“Stark,” il dicis, e krude sukusis la kapo. 
“Stranjero!” 

Okuli apertesis e regardegis il, e Tord ne 
povis represar tremo. Semblis ke la doloro e 
l’insulto facabis ula maligna magio en ca 
viro kun qua il kavalkantabis e supozis 
konocar. Il vidabis la sama regardo de 
granda nivo-kato kaptit, ed il subite sentis 
ke il ne parolas ad homo, ma a bestio 
raptant. 

“Stark,” il dicis. “Ube esas la talismano di 
Ban Kruakh?” 

La Terano ne respondis. 

Tord ridis. Il regardetis la cielo, ube la 
luni rapide e base pasas. 

“La nokto esas nur mi-pasinta. Ka tu 
supozas ke tu duros tra ol?” 

La kold, kruel, pacient okuli regardis 
Tord. Nula respondo venis. 

Ula qualeso de fiereso en ta regardo 
iracigis la barbarulo. Ol semblis mokar il, ta 
qua tante fidis a sua kapableso movigar 
lango rezistant. 

“Tu supozas ke me ne povas igar ke tu 
parolez, ka ne? Tu ne men konocas, 
stranjero! Tu ne konocas Tord, qua igus ke 
la roki parolez, se lu volus!” 

ll extensis sua libera manuo e frapis la 
vizajo di Stark. 

Semblis neposibla ke irgo povas tante 
rapide movar. Videsis leda brilo de denti, e 
la karpo di Tord kaptesis super la junto dil 
polexo. Il grondis, e la feratra boko klozis til 
Vosto. 

Subite, Tord kriachis. Ne pro doloro, ma 
pro paniko. E la rangi de spektanta viri 

adavane shancelis, e mem la Lordo Kiaran 
tresayigite staceskis. 

“Askoltez!” la susuro kuris cirkum la 
fairo. “Askoltez quale lu grondas!” 

Tord liberigis la hararo di Stark e frapis il 
an la kapo per sua pugno. Ilua vizajo esis 
blanka. 

“Volf-homo!” il kriachis. “Liberigez me, 
bestio! Liberigez me!” 

Ma Vobskura viro tenis la karpo di Tord, 
grondachis, e ne audis. Pos kurta tempo on 
audis la matida krako di osto. 

Stark apertis sua boko. Tord cesis frapar 
il. Il lente retroe pazis, regardegis sua karno 
arachit. La brakio-osto revelesis. 

Per la sinistra manuo, Tord ektiris sua 
kultelo. La Lordo Kiaran avancis. “Vartez, 
Tord!” 

“Ol esas malignajo,” susuris la barbarulo. 
“Magiisto. Volf-homo. Bestio.” 

Il saltis vers Stark. 


Li HOMARMARIZITA VIRO MOVIS, tre 

rapide, e la granda hakilo jiris tra la 

aero. Ol frapis Tord exakte ube la kordi dil 

kolo venas al shultro—frapis, e partranchis. 
Silenco esis en la valo. 

La Lordo Kiaran lente marchis trans la 
tramplita nivo ed itere prenis sua hakilo. 

“Me obediesez,” il dicis. “E me ne toleras 
timo, nek pri deo, homo, nek diablo.” Il 
gestis ye Stark. “Liberigez lu. Certigez ke lu 
ne mortas.” 

Il forpazegis, ed Otar rideskis. 

De vasta disto, Stark audis ta sovaj, 
akutsona rido. Ilua boko esis plena de 
sango, ed il esis dementa pro kolda furio. 

Lore ruzemeso pure animal duktis ilua 
movo. Ilua kapo falis adavane, ed ilua korpo 
inerte pendis an la rimeni. Il semblis esar 
preske mortint. 

Grupo de viri proximeskis ad il. Il 
askoltis li. Li hezitis e timis. Lore, pro ke il 
ne movas, li kurajeskis e pluproximeskis, ed 
un de li dolce pikis il per la pinto di sua 
lanco. 

“Bone pikez lu,” altru dicis. “Esez certa!” 

L'akuta pinto plu profunde pikis. Kelka 
sango-guti ekfluis e adjuntis su al reda 
flueti qui fluis del bato-strii. Stark ne movis. 

La lancisto grunis. “Esas nun sat sekura.” 

Stark sentis ke la lami di kulteli tranchas 
la rimeni. La kruda feli snapis, ed il esis 
libera. 

Il ne falis. Il ne lore falabus se il 
recevabus morto-vundo. Il pozis sub su la 
gambi e saltis. 

Il sizis la lancisto per ta unesma salto e 
jetis il aden la fairo. Lore il kureskis vers la 
loko ube la squamoza kavali amasigesis, 
traci de sango dop il en la nivo. 

Viro aparis avan il. Il vidis ombro di 
lanco e turnis su, sizis la shafto per la du 
manui. Il tiris ol del viro e frapis per 
l'extremajo, ed avancis. Dop il esis voci 
klamanta e la komenco di tumulto. 

La Lordo Kiaran turnis su e rivenis, 
rapide pazegante. 

Lore viri stacis avan Stark, multa viri, la 
spektantaro livante pro ke restis nulo 
spektind. Il tenegis la longa lanco. Ol esis 
bon armo, plu bona kam la silexo-puntizita 
bastono per qua la puerulo N'Chaka 
chasabis la giganta reptanti dil roki. 

Ilua korpo kurveskis aden posturo mi- 
blotisant. Il sonis per un klamo, la defianta 
krio di raptanta mortiganto, ed iris adinter 
la viri. 

ll masakris per ta lanco. Li ne expektis 
atako. Li expektis nulo. Stark tro rapide 
riviveskis. E li timis il. Il flaris odoro di 

timo de li. Timo ne pri homo quale li ipsa, 
ma pri kreuro min kam e plu kam homo. 

Il mortigis, ed esis felica. 

Li fugis de il, la sovaja kavalkanti di 
Mekh. Li lore esis certa ke il esas demono. Il 
furiis inter li per la lanco brilant, e li itere 
audis ta sono qua ne darfas ekirar homala 
fauco, e lia supersticoza teroro kreskis e 
sendis li kuregante de il, fulante luna l'altra 
pro pueratra paniko. 

Il trapasis li, lore nulo restis inter il ed 
eskapo ecepte du kavalkanti qui gardas la 
bestio-trupo. 

Sur la bestii, li havis plu multa kurajo. Li 
opinionis ke mem magiisto ne povas 
afrontar lia atako. Li venis vers il dum ke il 
kuris, la kovrita pedi di lia bestii matide 
tamburagis la nivo. 

Sen pauzar, Stark jetis sua lanco. 


L PERFORIS LA KORPO DI UN DEL VIRI e 
forfrapis il, por ke il falis adsub la 
kavalo di sua kamarado e fushis la gambi. 
Ol shancelis e kabris, sisis e Stark 
avankuris. 
Unfoye il regardetis addope trans la 
shultro. Tra la tumultoza, klamanta turbo il 

vidis obskura, mashizita figuro werant 
alizita maskilo qua trapasis la amaso de viri 
per granda pazi e portis nigra hakilo alte 
levita por jetar. 

Stark lore esis proxim la bestio-trupo. E li 
flaris il. 

La Nordlandana bruti nultempe prizabis 
ilua odoro, e la malodoro di sango sur il 
satisfacis furiigar li. Li siseskis e 
grunacheskis, kunfrotis lia reptantatra 
flanki dum turnar su e regardegar il per 
brilant okuli. 

Il hastis a li ante ke li decidis fugar. Il esis 
sat rapida por kaptar un de li ye la karnala 
kresto qua servis ol kom hartufo, tenis ol 
per sovaja indiferenteso pri ilua kriacho, e 
saltis adsur ilua dorso. Lore il permisis ke ol 
fugez, e kavalkante il klamis, akutsona e 
kruda krio qua urjis la bestii til paniko. 

La bestio-trupo fugpanikis del centro 
quale obuso explozant. 

Stark esis avan li. Base tenante la 
squamoza kolo, il vidis ke la viri di Mekh 
esas dissemata e frapata e fulata aden la 
nivo dal fluganta pedi. Aden ed adexter la 
shirmili, pedabasante la muri ek arbusti, 
kriante per rauka reptantala voci, la bestii 

tumultoze trairis la kampeyo, livis dop li 
ruinaji quale pro tempesto. E Stark iris kun 
li. 

Il sizis mantelo del shultri di ula basranga 
chefo dum preterpasar, e lore, kruele 
tordante la karnala kresto, batanta per 
pugno la kapo dil kreuro, il igis ke la kavalo 
turnez su adube il volis, advale. 

Il lastafoye vidis la Lordo Kiaran luktar 
por tenar un del kreuri sat longe por 
acensar, lore dekedu luktanta korpi 
cirkumiris il, e Stark foriris. 

La bestio ne lenteskis, semblante 
opinionar ke ol povas kurar del stranjera e 
sangoz ento qua tenas sua dorso. La lasta 
bordo dil kampeyo venis e desaparis en la 
tenebro, e la pura nivo dil plu basa valo 
aparis avan ol. La kreuro pozis la ventro an 
la sulo ed iris, blanka spumo flugante del 
taloni. 

Stark tenis ol. Ilua forteso lore desaparis, 
subite extingita kun la batalio-furio. Il 
koncieskis ke il esas malada e sangifas, ke 
ilua korpo esas un kruela dolorego. 
Tainstante, plue kam dum la hori jus pasint, 
il abominis la nigra duktisto dil klani di 
Mekh. 


38 


NIGRA AMAZONO DI MARSO 


La fugo alonge la valo divenis ula leda 
sonjo. Stark konciis pri rokaji qui 
shancelante preterpasis e pose semblis larje 
separar su, e la vento venis de nula loko 
quale la frapo di granda martelo, ed il itere 
esas sur l'expozit erikeyo. 

La bestio falieskis e lenteskis. Balde il 
haltis. 

Stark prenis nivo per qua il frotis ilua 
vunduri. Il preske esvanis, ma la sangifado 
cesis e pos to la doloro falis til matida 
pulsado. Il envolvis su per la mantelo ed 
urjis ke la bestio avanirez, lore milde, 
paciente, e pos ke la bestio anhelis, ol 
obediis, komencis troto quan ol povas 
durigar dum hori. 

Il esis sur la erikeyo dum tri dii. Ulfoye il 
kavalkis per ula stuporo, ulfoye il esis 
febroze alert, spektis la horizonto. Ofte il 
miskomprenis ke la formi dil salianta roki 
esas kavalkanti, e trovis irga posibla 
shirmilo til ke il certesis ke li ne movas. Il 
timis decensar, nam la bestio havas nula 
brido. Kande ol haltis por repozar, il restis 
sur la dorso, tremante, la fronto sudorizit. 

La vento forbalayis ilua traci tam balde 
kam il facis oli. Dufoye, fore, il ya vidis 

kavalkanti, ed unfoye il plunjis aden alta 
niv-amaso e restis ibe dum plura hori. 

La ruinita turmi marchis kun il trans la 
bitra lando, sola giganti okadek kilometri 
Puna for l’altra. Il ne proximeskis ad oli. 

ll savis ke il multe vagas, ma ne povis 
evitar lo, e to probable salvis il. En ta 
dezerto tordit, ruptita da eri da frosto ed 
inundo, on povus persequar homo an rekta 
lineo inter du punti. Ma trovar sola 
kavalkanto en ta dezerto esus pura fortuno, 
e la chanci esis kun Stark. 

Dum un vespero, ye sunkusho, il eniris 
planajo qua acensas til nigra ed alteg 
eskarpajo nochizita per un paseyo. 

La lumo esis horizontala e tam reda kam 
sango, briletis an la frostizita roki por ke 
semblis ke la paseyo flamifis pro maligna 
fairi. Por la mento di Stark, esencale 
primitiva e lore nudigita de omna ganita 
raciono, ta streta ravino aparis kom pordo 
al habiteyo di demoni tam hororinda kam la 
fablatra enti qui vagas l’Obskura Latero di 
ilua hem-mondo. 

Il longatempe regardis la Pordi di Morto, 
e mala memorajo reptis aden ilua mento. 
Memorajo pri ta koshmaratra experienco 

kande la talismano semblis marchigar il 
aden ta terorinda paseyo, ne kom Stark, ma 
kom Ban Kruakh. 

Il rimemoris la vorti di Otar—Me vidis 
Ban Kruakh la povoza. Kad il ankore restas 
ibe ultre ta obskura pordi, sole kombatas en 
ilua neimaginebla milito? 

Itere, memorante, Stark audis la maligna 
siflo dil vento. Itere ombro di neklara e 
terorinda formo levesis avan il... 

Il koaktis forigar la memorajo pri ta 
viziono, per grand esforco. Il ne lore darfas 
forturnar su. Esis nula loko adirar. 

Ilua bestio fatigit avane pazis, e Stark 
vidis quale sonjo ke granda urbo murizit 
gardas ta terorinda Pordi. Il spektis ke 
Purbo glitas vers il tra karmezina nebulo, ed 
imaginis ke il vidas la epoki amasigita 
cirkum la turmi quale uceli. 

Il atingabis Kushat, la talismano di Ban 
Kruakh ankore tenit en la sangizita zono 
cirkum ilua tayo. 

l STACIS EN GRANDA PLACO, bordizita dal 

echopi di komercisti e vino-vendisti. 

Ultre olti esis edifici, stradi, urbo. Stark 
nebulatre sentis granda e minacant 
obskureso, vasta avan la monti, tam severa 
e Ĥera ed anciena kam olti, havanta multa 
ruinaji ed abandonita lojeyi. 

Il ne esis certa quale il venabis adibe, ma 
il stacis sur sua propra pedi, ed ulu varsis 
acerba vino aden ilua boko. Il avide drinkis. 
Homi cirkondis il, tumultoze, babilante, 
demandante respondi a questioni. Voco di 
yunino akute dicis, “Lasez lu! Ka vi ne vidas 
ke lu vundesas?” 

Stark regardis adinfre. El esis gracila e 
ragizit, havis nigra hararo e grand okuli 
tam flava kam olti di kato. El tenis ledra 
botelo en la manui. El ridetis ye il e dicis, 
“Me esas Tanis. Ka tu drinkos plusa vino?” 

“Me drinkos,” dicis Stark, e ya drinkis, e 
pose dicis, “Danko, Tanis.” Il pozis un 
manuo adsur elua shultro por fermigar su. 

Ol esis flexebla shultro, surprizante forta. Il 
juis sentar ol. 

La turbo ankore movis cirkum il, 
plugrandeskante, ed il lore audis la sono di 
pedi milital. Detachmenteto de viri en lejera 
homarmaro trapulsis su. 

Tre yun oficiro, la kuiraso di qua 
dolorigis lokulo per brileso, demandis quik 
esar informata pri qua esas Stark e pro quo 
lu arivabis. 

“Nulu trairas l’erikeyo dum vintro,” il 
dicis, quale se to ipsa signifikas intenco 
maligna. 

“La klani di Mekh trairas oli,” respondis 
Stark. “Armeo, por kaptar Kushat—un, du 
dii dop me.” 

La turbo audis to. Ecitata voci jetis 
l’informajo luna a l’altra e klamis por plusa 
novaji. Stark parolis al oficiro. 

“Me videz vua kapitano, quik.” 

“Vu vidos l'internajo di karcero, plu 
probable!” akute dicis la yunulo. “Qua 
sensencajo pri la klani di Mekh?” 

Stark regardis il. Il regardis tante longe e 
tante kurioze ke la turbo mokante rideskis e 
la senbarba vizajo dil oficiro redeskis til 
l’oreli. 


43 


NIGRA AMAZONO DI MARSO 


“Me kombatis en multa militi,” dolce 
dicis Stark. “E longatempe ante nun me 
lernis askoltar kande ulu venas por avertar 
pri atako.” 

“Vu devas duktar lu al kapitano, Lukh,” 
kriis Tanis. “Nia peli anke danjerigesas, 
komprenez, se esus milito.” 

La turbo klameskis. Omni esis povri, 
envolvita per manteli o ledro paruzita. Li ne 
amis la gardisti. E sive esus milito sive ne, 
la vintro esas longa e tedas, e li volis juar ca 
eciteso. 

“Duktez lu, Lukh! Lasez lu avertar la 
nobeli. Li pensez quale defensar Kushat e la 
Pordi di Morto, nun kande la talismano 
mankas!” 

“Mentiajo!” Lukh klamis. “E vi savas la 
puniso por dicar to. Tacez, o vi flogesez.” Il 
iracoze gestis ye Stark. “Kontrolez ka lu es 
armizita.” 

Un del soldati avancis, ma Stark esis plu 
rapida. Il desligis la rimeno e lasis falar la 
mantelo, revelante sua torso. 

“La klanani ja forprenis omna mea 
havaji,” il dicis. “Ma li rikompensis per altra 
kozo.” 

La turbo regardegis la mi-cikatrigita strii, 
ed omnu inhalis. 

La soldato prenis la mantelo e pozis ol 
adsur la shultri dil Terano. E Lukh budeme 
dicis, “Do, venez.” 

La fingri di Stark tensis sur la shultro di 
Tanis. “Venez kun me, yuneto,” il susuris. 
“Altre, me mustas reptar.” 

Tanis ridetis e venis. La turbo sequis. 

La kapitano dil gardisti esis korpulenta 
homo havanta odoro di vino e vizajo qua 
ja krulas, quankam ilua hararo ne ja 
grizeskas. Il sidis en kurta turmo super la 
placo, ed il observis Stark sen irg intereso. 

“Vu havis ulo dicar,” dicis Lukh. “Dicez.” 


TARK PAROLIS, SEN MENCIONAR KAMAR e 
la talismano. Lore esis nek bona tempo 
nek bona homo por tala historio. La 
kapitano askoltis omno dicita pri la 
kunveno dil klani di Mekh, pose sidis e 
regardis il per nebulatra ruzemeso. 
“Ka tu havas pruvi pri co?” 
“Ta strii. Lia duktisto Kiaran ipsa 
komandis la flogo.” 
La kapitano sospiris, e retroe inklinis su. 

“Irga vaganta chasantaro forsan flogis 
tu,” il dicis. “Sennoma vaganto de ube nur 
la dei savas, e proskriptito, se me bone 
judikas homi—tu probable meritis la flogo.” 

Il extensis un manuo por vino, e ridetis. 
“Komprenez, stranjero. En la Nordlando, 
nulu militas dum vintro. E nulu konocas 
Kiaran. Se tu esperis kompenso del urbo, tu 
male projetis.” 

“La Lordo Kiaran,” dicis Stark, severe 
represante sua iraco, “batos via pordi ante 
du dii. E vu lore konoceskos lu.” 

“Forsan. Tu vartos lu—en karcero. E tu 
livez Kushat per l’unesma karavano pos la 
desfrosto. Ni havas sat multa kanalii hike 
sen aceptar pluso.” 

Tanis sizis la mantelo di Stark e retenis il. 

“Sioro,” el dicis, quale se to esas sordida 
vorto. “Me responsos pri la stranjero.” 

La kapitano regardetis el. “Ka tu?” 

“Sioro, me esas libera civitano di Kushat. 
Segun la lego, me darfas responsar pri lu.” 

“Se vi kanalii dil Quartero di Furtisti 
praktikus la lego tam bone kam vi 
demandas ol, ni havus min multa 
problemi,” grunis la kapitano. “Nu, prenez 

la kreuro, se tu deziras lu. Me ne supozas ke 
tu havas irgo perdebla.” 

Lukh ridis. 

“Nomo e lojeyo,” dicis la kapitano, e 
skribis olti. “Rimemorez, lu ne livez la 
Quartero.” 

Tanis konsentis per kapsigno. “Venez,” el 
dicis a Stark. Il ne movis, ed el regardis. Il 
regardegis la kapitano. Ilua barbo kreskabis 
dum la lasta dii, ed ilua vizajo ankore 
markizesis dal frapi di Tord ed esis volfatra 
pro doloro e febro. Lore, ek ta maskilo 
maligna, ilua okuli regardis per kolda e 
terorind intenseso la mola homo qua sidas e 
mokas. 

Tanis pozis un manuo sur ilua aspera 
vango. “Venez,” el dicis. “Venez e repozez.” 

Dolce il turnis ilua “kapo. Stark 
palpebragis e shancelis, e Tanis prenis ilua 
tayo e duktis il sen protesto al pordo. 

Ibe Tanis pauzis, retroe regardis. 

“Sioro,” el dicis, tre humile, “la novaji pri 
ca atako klamesas nun tra la Quartero. Se ol 
ya venus, e se on savus ke vu esis avertita e 
ne parolis...” El ofris expresiva gesto, ed 
ekiris. 

Lukh destranquile regardis la kapitano. 
“Lu esas justa, sioro. Se forsan la viro vere 
parolis...” 

La kapitano blasfemis. “Sensencajo. 
Rakonto di raskalo. Tamen...” Il nedecideme 
kontraktis la brovi, lore extensis un manuo 
por pergameno. “Omnakaze, esas simpla. 
Skribez, transdonez, e lasez ke la nobeli 
atencez.” 

Ilua plumo skrapeskis. 

Tanis duktis Stark per eskarpa e streta 
voyeti, lore obskureskanta, ube Turbo 
acensis e falis trans neplata petro. Stark 
koncieskis pri fort odori di spici e nutrivi 
nekonocat, e la moskatra subodori di milion 
generacioni esamifanta por genitar e 
mortar en ta turboza katakombi ek petro ed 
ardezo. 

Domo, adjuntita ad altra domi, jus sub 
l’alteso dil granda Murego. Eskalero, kava 
pro long uzado, demente tordis su cirkum 
anguli. 

Ne-alta chambro, e magra viro nomizita 
Balin, neklare vidit, qua dicis ke il esas la 
frato di Tanis. Lito facita ek feli e texuri. 

Stark dormeskis. 

ANUI E VOCI SUMNIS IL. Forta manui 

sukusante il, voci urjant. Il grunante 
tresayis, quale animalo subite vekigit, 
ankore perdita en obskura nebuli di 
exhausteso. Balin blasfemis e fortiris sua 
fingri. 

“Quon tu duktis adheme, Tanis? Per la 
dei, ol mordis ye me!” 

Tanis ne atencis il. “Stark,” el dicis. 
“Stark! Askoltez. Viri venas. Soldati. Li 
questionos tu. Ka tu men audas?” 

Stark pezoze dicis, “Me audas.” 

“Ne parolez pri Kamar!” 

Stark staceskis, e Balin hastoze dicis, 
“Kalmeskez! La kozo esas sekura. Me ne 
furtus morto-kondamno!” 

Ilua voco sonis vere. Stark itere sideskis. 
Vigilar postulis esforco. Tumulto venis del 
suba strado. Esis ankore nokto. 

Balin sorgeme dicis, “Dicis to quon tu 
dicis al kapitano, nulo plusa. Li mortigos tu 
se li saveskus.” 

Ruda manuo tondratre frapis la pordo, e 
voco kriis, “Apertez!” 

Balin flanis por levar la barilo. Tanis 
sideskis apud Stark, elua manuo an la ilua. 
Stark frotis sua vizajo. Il esabis razita e 

lavit, la vunduri unguentizit. La zono esabis 
forpozit, anke ilua vesti sangizit. Il nur lore 
komprenis ke il esas nuda, e tiris texuro 
cirkum su. Tanis susuris, “La zono esas an 
ta stifto, sub tua mantelo.” 

Balin apertis la pordo, e la chambro esis 
plena de viri. 

Stark rikonocis la kapitano. Esis altri, 
quar de li yuna, evoz, mezevoz, anoyata pro 
esir tirita de lia liti e de lia spekulo-tabli ye 
ca horo. La sisesma viro weris la kuiraso 
juvelizit di nobelo. Il havis bela, benigna 
vizajo. Griza hararo, mild okuli, mola vangi. 
Bona viro, ma ridind en la vesti di soldato. 

“Ka ta esas la viro?” il questionis, e la 
kapitano afirmis per kapsigno. 

Balin adportis sidilo. Il agis per bel 
aplombo. Il weris karmezina juvelo en 
Vorelo sinistra, ed omna lineo en il esis 
alerta e sentema, instintala per moko. Ilua 
okuli esis brilante cinikal en vizajo 
magrigita da yari di gaya pekado. Stark 
prizis il. 

Il esis civilizito. Li omna esis civilizita—la 
nobelo, la kapitano, omni. Tante civilizita 
ke origino di lia kulturo esis obliviata mi- 

ero ante l'unesma argila briko esis pozit en 
Babilono. 

Tro civilizita, Stark pensis. Paco ektirabis 
lia dentegi e tranchabis lia ungli. Il pensis 
pri la sovaja klanani qui rapide venas trans 
la nivo, e sentis ula kompato por la homi di 
Kushat. 

La nobelo sideskis. 

“To esas stranja naraco quan tu adportas, 
vaganto. Me volas audar ol de vua propra 
boko.” 

Stark naracis. Il lente parolis, gardis 
omna vorto, maledikis la fatigeso qua 
nebulizis la cerebro. 

La nobelo, nomizita Rogain, multe 
questionis. Ube esas la kampeyo? Quanta 
viri? Quo esis l'exakta vorti dil Lordo 
Kiaran, e qua lu esas? 

Stark respondis, tre prudente. 

Rogain longatempe pensante sidis. Il 
semblis esar desquieta ed emocigit, un 
manuo senskope karezis la mancho di ilua 
espado. Manuo di skolisto, sen kalo. 

“Un plusa questiono,” dicis Rogain. “Pro 
quo vu esis sur l'erikeyo dum vintro?” 

Stark ridetis “Me esas vaganto 
profesional.” 

“Ka proskriptito?” questionis la kapitano, 
e Stark levis sua shultri. 
“Mercenario esas plu bela vorto.” 


Roo REGARDEGIS LA STRIARO sur 
'obskura pelo di la Terano. “Pro quo la 
Lordo Kiaran, tale nomizat, komandis ke vu 
esez flogat?” 

“Me bategis un de lua chefi.” 

Rogain sospiris e staceskis. Il stacante 
regardis Stark de sub frunsata brovi, e 
tandem dicis, “To esas bizara naraco. Me ne 
povas kredar ol—tamen, pro quo tu 
mentius?” 

Il pauzis, quale se il esperas ke Stark 
respondus por alejar ilua desquieteso. 

Stark beis. “La naraco esas facile pruvat. 
Vartez nur un o du dii.” 

“Me armizos l'urbo,” dicis Rogain. “Me ne 
darfas altre agar. Ma me dicas a vu ico.” 
Astonante desafabla expresuro eniris ilua 
okuli. “Se l'atako ne venas—se vu ecitas tota 
urbo pro nulo—me komandos ke vu esez 
senpeligata vivante e vua kadavro esez 
jetita trans la Murego por nutrar la kadavr- 
uceli.” 

Il pazegis ek la chambro, la sequantaro 
dop il. Balin ridetis. “Lu ya facos lo,” il dicis, 
e faligis la barilo. 

Stark ne respondis. Il regardegis Balin, 
pose Tanis, e pose la zono pendanta del 
stifto, per stranje vakua ma penetranta 
maniero, quale animalo qua pensas sua 
propra pensaji. Il profunde inhalis. Lore, 
quale se il trovas ke la aero esas pura de 
danjero, il turnis su e quik dormeskis. 

Balin expresive levis sua shultri. Il ridetis 
ye Tanis. “Ka tu es certa ke to es homal?” 

“Lu esas belega,” dicis Tanis, e trusis la 
kovrili cirkum il. “Tacez.” El duris sidar ibe, 
spektis la vizajo di Stark dum ke lenta sonji 
transiris ol. Balin ridis. 

Vespere Stark vekis. Il rekte sideskis, 
ocieme extensis su. Tanis blotisis apud la 
herdo, mixis ulo saporoz en poto nigrizit. El 
weris reda robo e koliaro ek batit oro, ed 
elua hararo esabis glate pektita e brilis. 

El ridetis ye Stark e staceskis, adportis 
ilua propra boti e pantalono, sorgeme 
netigit, e tuniko ek ledro tanagata tam bele 
e mole kam silko. Stark questionis de ube el 
havas ol. 

“Balin furtis ol—del laveyi quin la nobeli 
frequentas. Lu dicis ke tu devas havar lo 
maxim bona.” El ridis. “Lu desfacile trovis 
un de li sat granda por konvenar a tu.” 

Tanis spektis kun senshama intereso 
dum ke il vestizis su. Stark dicis, “Ne 
bruletez la supo.” 

Tanis extensis la lango ye il. “Esez flera 
pri ta belega pelo dum ke tu havas ol,” el 
dicis. “Esas nula signo di atako.” 

Stark koncieskis pri soni qui ne antee 
sonis—la pasado di viri sur la Murego super 
la domo, la klamo dil gardisti. Kushat esis 
armizita e pronta—ed ilua tempo forkuras. 
Il esperis ke Kiaran ne tardesas sur 
l’erikeyo. 

Tanis dicis, “Me devas explikar pri la 
zono. Kande Balin desvestizis tu, lu vidis la 
nomo di Kamar skrachita en la konvexajo. 
E lu povas apertar l’ovo di lacerto sen nocar 
la shelo.” 

“Ka tu?” questionis Stark. 

El flexis sua subtila fingri. “Me facas sat 
bone.” 


Bir ENIRIS. Il serchabis novaji, ma esis 
nur kelka rumori. 

“La soldati grunachas pri fals averto,” il 
dicis. “La homi ecitesas, ma quale se li 
ludas. Kushat ne militis dum yarcenti.” Il 
sospiris. “Desfortunoze, Stark, me kredas 
tua naraco. E me timas.” 

Tanis donis ad il bolo vaporifant. “Yen— 
uzez tua lango por ico. Timas, ho ya! Ka tu 
oblivias la Murego? Nulu kaptis ol de pos la 
konstrukto dil urbo. Permisez li atakar!” 

Stark amuzesis. “Quankam tu es kindo, 
tu savas multe pri milito.” 

“Me savis sat multe por salvar tua pelo!” 
Tanis anoyate dicis, e Balin ridetis. 

“Lu vinkas, Stark. E parolante pri peli...” 
Il regardetis la zono. “Plu juste, pri 
talismani, pri qua ni ne parolis. Quale tu 
ganis ol?” 

Stark naracis la historio. “Lu havis peko 
sur l'anmo, Kamar. E—lu esis mea amiko.” 

Belin regardis il kun profunda respekto. 
“Tu esis folo,” il dicis. “Komprenez. La kozo 
esas riportit a Kushat. Tua promiso es 
satisfacat. Hike es nulo ecepte danjero por 
tu, e se me esus tu, me ne vartus por esar 
senpeligit, o mortigit, o kaptit en kombato 
ne tua propra.” 

“Ha,” nelaute dicis Stark, “ma ol esas la 
mea. La Lordo Kiaran facis lo.” Il anke 
regardetis la zono. “Quo pri la talismano?” 

“Riportez ol al loko de ube ol venis,” 
Tanis said. “Mea frato esas plu bona furtisto 
kam Kamar. Lu certe povas facar lo.” 

“No!” dicis Balin, kun forteso surprizant. 
“Ni retenos ol, Stark e me. Kad ol havas 
povo, me ne savas. Ma se yes—me 
opinionas ke Kushat bezonos ta povo, ed en 
forta manui.” 

Stark solene dicis, “Ol havas povo, la 
talismano. Sive por boneso sive por 
maligneso, me ne savas.” 

Li tresayate regardis il. Ma timinda 
respekto semblis represar lia kuriozeso. 

Il ne darfis parolar a li. Il ulmaniere ne 
volis parolar ad irgu pri ta minacanta 
viziono di to quo esas ultre la Pordi di 
Morto quan la talismano di Ban Kruakh 
donabis ad il. 

Balin staceskis. “Nu, sive por boneso sive 
por maligneso, omnakaze la sakra reliquio 
di Ban Kruakh rivenas a sua hemo.” Il beis. 
“Me dormeskos. Ka tu venos, Tanis, ka tu 
restos e disputos kun nia gasto?” 

“Me restos,” el dicis, “e disputos.” 

“Ha, nu.” Balin ludeme sospiris. “Bona 
nokto.” Il desaparis aden interna chambro. 
Stark regardis Tanis. El havis varma boko, 
ed elua okuli esis belega e plena de lumo. 

Stark ridetis, ed extensis sua manuo. 

La nokto pasis, e Stark dormante jacis. 
Tanis apertabis la kurteni. Vento e lunlumo 
kune fluis aden la chambro, e Tanis stacis 
apogante su an la solio super l'urbo 
dormant. La rideto qua langoris en anguli 
di elua boko esis trista e fora, e tre tenera. 

Stark destranquile movis, mikra soni en 
la guturo. Ilua movi violenteskis. Tanis 
transiris la chambro e tushis il. 

Il quik vekis. 

“Animalo,” Tanis nelaute dicis. “Tu 
sonjas.” 

Stark agitis sua kapo. Ilua okuli ankore 
esis nebulizit, ma ne pro dormo. “Sango,” il 
dicis, “pezoza en la vento.” 

“Me flaras nulo ecepte la jornesko,” Tanis 
dicis, e ridis. 

Stark staceskis. “Advokez Balin. Me iras 
adsur la Murego.” 

Tanis lore ne konocis il. “Quo esas, 
Stark? Quo eventas?” 

“Advokez Balin.” Subite la chambro 
semblis sufokar il. Il sizis sua mantelo e la 
zono di Kamar e jetante apertis la pordo, 
stacis sur la streta skali extera. La lunlumo 
kaptis ilua vido, tam pala kam frosto-fairo. 

Tanis tremis. Balin venis sen esar 
advokat. Il anke nur lejere dormabis. Kune 
li sequis Stark acensante la krud eskalero 
qua duktis al suprajo dil Murego. 

Il regardis adsude, ube la planajo 
decensas del monti ed extensas su sub 
Kushat. Nulo movis ibe. Nulo makulizis la 
vakua blankeso. Ma Stark dicis, 

“Li atakos ye auroro.” 

I VARTIS. Kelke for li gardisto apogis 

su an la parapeto, envolvit en 

mantelo. Il senkurioze regardetis li. 
Bitra koldeso. La vento siflis tra la Pordi di 
Morto, ed infre en la stradi la fairi dil 
vigilanti tremis e flamifis. 

Li vartis, ed ankore nulo eventis. 

Balin nepaciente dicis, “Quale tu savas ke 
li venas?” 

Stark tremis, neprofunda trepido dil 
karno ne kauzata da koldeso, ed omna 
muskulo dil korpo viveskis. Phobos plunjis 
adinfre. La lunlumo febleskis e chanjis, e la 
planajo esis tre vakua, tre tranquila. 

“Li vartas obskureso. Li havos cirkume 
un horo, inter la kusho dil luno ed auroro.” 

Tanis murmuris, “Revo! Omnakaze, me 
es kolda.” El hezitis, lore reptis adsub la 
mantelo di Balin. Stark irabis de el. El 
budeme spektis Stark ube il apogas su an 
stono. Il povus esar parto di ol, tam obskura 
e senmova. 

Deimos falis vers la westo. 

Stark turnis sua kapo, ne-eviteble lurata 
regardar la klii super Kushat, qui acensas 
por obstruktar la duimo dil cielo. Hike, 
proxime sub oli, oli semblis esar kurva 
amaso, quale l’ultima ondo di eterneso qua 
rulas vers li, la kresto blankizita dal cindri 
di mondi frakasit. 

Me olim stacis sub ta klifi. Me sentis ke li 
inklinas adinfre por aplastar me, e me timis. 

Il ankore timis. La mento qua varsabis 
sua memoraji aden ta lenso kristal esis 
mortinta dum milion yari, ma nek tempo 
nek morto matidigis la teroro qua frapis 
Ban Kruakh dum ilua voyajo tra ta 
koshmaratra paseyo. 

Il regardis aden la nigra e streta boko dil 
Pordi di Morto qua tranchas l’eskarpajo 
quale vunduro, e la primitiva simiatra kozo 
en il kontraktis e jemis, opresata da subita 
senso pri fato. 

Il penoze transirabis la duimo di mondo 
por blotisar avan la Pordi di Morto. Ula 
maligna magio permisabis ke il videz kozi 
interdiktat, e ligabis ilua mento per 
nesankta kateno al longe mortinta mento di 

ta qua esabis mi-deo. Ta maligna mirakli ne 
esus vana. Il ne permisesos irar nelezite. 

Il lore akute kuntiris su, e blasfemis. Il 
abandonabis N'Chaka, nuda puerulo qua 
kurabis en loko rokoza e sunoza sur 
Merkurio. Il divenabis Erik Jon Stark, viro, e 
civilizit. Il forpulsis la sensenca averto, e 
turnis sua dorso al monti. 

Deimos tushis la horizonto. Lasta brilo de 
redatra lumo kolorizis la nivo, lore pasis. 

Tanis, qua mi-dormis, dicis kun subit 
anoyo, “Me ne kredas pri tua barbari. Me 
iras adheme.” El forpulsis Balin ed iris, 
decensis la gradi. 

La planajo lore esis tote obskura sub la 
febla, fora steli dil Nordo. 

Stark pozis su an la parapeto. Il havis 
sorto de sentempa pacienteso. Balin 
envidiis to. Il dezirus irar kun Tanis. Il esis 
kolda e dubitema, ma il restis. 

Tempo pasis, senfina minuti, plulongigit 
aden to quo semblas esar hori. 

Stark dicis, “Ka tu povas audar li?” 

“No.” 

“Li venas.” Ilua audo, multe plu akuta 
kam to di Balin, obtenis la soneti, la vasta 
susurado senforma di armeo celite movant 

en obskureso. Lejere armizita viri, chasanti, 
qui kustumas trakar vildi en la nivo. Li esis 
kapabla movar nelaute, tre nelaute. 

“Me audas nulo,” Balin dicis, e li itere 
vartis. 

La steli movis adweste vers la horizonto, 
e tandem en Vesto neklara paleso reptis 
trans la cielo. 

La planajo ankore kovresis da nokto, ma 
nun Stark perceptis l'alta turmi dil Urbo 
Rejal Kushat, fantomatra e neklar— 
l'anciena, fiera, alta turmi dil regnanti e lia 
nobeli, pozita super la turboza Quarteri di 
komercisti ed artizani e furtisti. Il esis 
kurioza, qua esos rejulo en Kushat ante ke 
la ne-acensita suno itere kushos su. 

“Tu eroris,” dicis Balin, strabe regardante. 
“Es nulo sur la planajo.” 

Stark dicis, “Vartez.” 


ORE RAPIDE, EN LA DINA AERO DI MARSO, 
la jornesko venis hastante e saltante, 
inundis la mondo per akra lumo. Ol flagris 
kun kruela brilo del lami di glavi, del pinti 
di lanci, del milito-harnesi di bestii, cintilifis 
sur la nuda reda kapi e ledra manteli, igis 

brular la baneri dil klani, karmezine ed oree 
ed verde, brilant avan la nivo. 

Nula sono, nula susuro esis en la lando. 

Ulaloke chaso-korno emisis un basa krio 
por fendar la matino. Lore explozis la 
sovaja sonego dil montala kornamuzi e la 
ruptita tondro di tamburi, e senvorta 
kriacho exultanta qua ekis del Murego di 
Kushat quale la voco ipsa di batalio. La viri 
di Mekh moveskis. 

Senforme, komence lente, pose plu rapide 
kande la turbo de militisti ruptis e dissemis 
su, la barbaruli avancis vers l’urbo quale 
aquo fluegas super digo ruptit. 

Grupi e nodi de viri, altstatura viri qui 
kuras quale cervi, saltante, klamante, 
ociligante sua granda torchi. Kavalkanti, 
spornagante lia bestii til ke li fugez, ventri 
an la sulo. Lanci, hakili, glavi acensante e 
decensante, maro de viri e bestii, hastante, 
fulante, sukusante la tero per la tondro di 
lia paso. 

Ed avan omni venis solitara figuro en 
nigra masho, kavalkante unglaganta bestio 
nigre garnisit, e portante nigra hakilo. 

Kushat viveskis. Esamifado e klamado 
komencis en la stradi, e soldati acenseskis 

la Murego. Magra kompanio, Stark pensis, 
ed agitis sua kapo. Turbachi de civitani 
troplenigis la stradeti, ed omna tekto esis 
plena de homi. Trupo de nobeli preterpasis, 
brava en masho brilant, por postenizar su 
en la placo apud la granda pordego. 

Balin dicis nulo, e Stark ne desquietigis 
ilua pensado. Ilua mieno montris ke ol esas 
ya tenebroz. 

Soldati venis e komandis ke li livez la 
Murego. Li retroiris a sua propra tekto, 
adube Tanis venis. El esis tre ecitat, ma 
sentima. 

“Li atakez!” el dicis. “Li ruptez sua lanci 
an la Murego. Li itere retroe reptos.” 

Stark destranquileskis. En lia alta 
pozicioni, la granda balisti stridis e vibris. 
La mutigita kansono dil armarki divenis 
zumo jemant. Viri falis, pedfrapita del 
eshafodi da sua kamaradi. La sang-ululado 
dil klani sencese sonis en la frostoz aero, e 
Stark audis la frapado di acenso-skali an 
petro. 

Tanis abrupte dicis, “Quon to esas—ta 
sono simila a tondro?” 

“Arieti,” il respondis. “Li forsas la 
pordego.” 

Tanis askoltis, e Stark vidis en elua vizajo 
la komenco di timo. 

Longa kombato sequis. Stark avide 
spektis del tekto dum la tota matino. La 
soldati di Kushat agis brave e bone, ma li 
similesis mutoni en gardeyo kontre 
l’altstatura mortigeri dil monti. Ante 
dimezo Voficiri batis la Quarteri por trovar 
viri por remplasar ti qui esabis mortigita. 

Stark e Balin itere acensis la Murego. 

La klani sufrabis. Lia mortinti jacis en 
rangi sub la Murego inter skali ruptit. Ma 
Stark konocis ta barbaruli. Li desquiete 
sidabis ed iraceskabis en la valo dum multa 
dii, e lore la batalio-dementeso posedas li e 
li ne esos haltigat. 

Ondo pos ondo de li rulis ye la Murego, 
esis forjetit, itere persisteme venis. La 
tondro intermitanta sonegis del pordegi, 
ube giganti sudorifant ociligis l’arieti sub la 
shirmo di sua propra armarkisti. Ed 
omnaloke, alonge avanajo dil kombato, 
kavalkis la viro en nigra homarmaro, e 
furioza aklamo sequis il. 

Balin pezoze dicis, “Yen la fino di 
Kushat.” 

KALO FRAPEGIS LA PETRO KELKA METRI for 

li. Viri esamifante acensis la skalo-gradi, 
klanari havanta feroc okuli e ridado en la 
boki. Stark unesme atingis la suprajo. 

Li donabis ad il lanco. Il perforis du viri 
per ol e perdis ol, e triesma viro saltis trans 
la parapeto. Stark aceptis il aden sua brakii. 

Balin spektis. Il vidis ke la militisto retroe 
falis, forbalayante sua kunmilitisti del skalo. 
Il vidis la vizajo di Stark. Il audis la soni e 
flaris la sango e sudoro di milito, ed il esis 
malada til la medulo di sua osti, ed ilua 
abomino pri la barbari esis terorind. 

Stark sizis la lamo dil mortinta viro, ed 
ante dek minuti ilua brakio esis tam reda 
kam to di buchisto. Ed il sempre spektis 
l’alizita helmo qua iris adibe ed adhike sub 
il, standardo por la klani. 

Ante mi-posdimezo la barbaruli ganabis 
la Murego en tri loki. Li dissemis su 
adinterne alonge la bordi, acensis quale 
fluxo nerezistebla, e la defensanti faliis. La 
fugo divenis paniko. 

“Omno es finita,” Stark dicis. “Trovez 
Tanis e celez lu.” 

Balin faligis sua espado. “Donez a me la 
talismano,” il susuris, e Stark vidis ke il 

ploras. “Donez ol a me, e me iros ultre la 
Pordi di Morto e vekos Ban Kruakh de lua 
dormo. E se lu obliviis Kushat, me sizos lua 
povo per mea propra manui. Me larje 
apertos la Pordi di Morto e liberigos 
destrukto por la viri di Mekh—o se omna la 
legendi mentias, lore me mortos.” 

Il esis quaza dementulo. “Donez a me la 
talismano!” 

Stark vango-frapis il, sorgeme e sen 
rankoro. “Irez a tua frato, Balin. Celez lu, 
ecepte ke tu volas esar onklo di pueracho 
havanta reda hararo.” 

Il lore iris, quale homo stuporigat. 
Kriachanta mulieri e sua filii obstruktis la 
voyi qui iras adinterne del Murego, e 
sangoza laboro facesis sur la tekti ed en la 
streta voyeti. 

La pordegi ankore stacis. 


TARK PULSIS SU VERS LA PLACO. L’echopi 

dil vendisti esis renversita, la vino-jari 
ruptita e la reda vino ekvarsit. Bestii kriis e 
fulis, anoyata da lia harnesi iritant, furiigita 
dal klamado e l’odoro di sango. La mortinti 
esis alte amasigita ube li falabis de supre. 

Omnu hike esis soldati, severe tenante 
l’ultima pedo-plaso. La basa kansono dil 
arieti sukusis la stoni ipsa. La ferizita strabi 
dil pordego risendis kriacho respondant, e 
proxim la fino omna altra soni mutigesis. La 
nobeli lente venis del Murego ed acensis lia 
bestii, e vartante sidis. 

Lore esis min multa de li. Lia brilanta 
homarmaro esis dentizita e makulizit, e lia 
vizaji esis pala. 

Un finala martelo-stroko del arieti. 

Kun bitra kriacho la bolti febligit esis 
arachit, e la granda pordego esis ruptit. 

La nobeli di Kushat facis lia unesma, e 
final, asalto. 

Quale soldati li afrontis la kavalkanti di 
Mekh, e quale soldati li repulsis li til ke li 
mortis. Ti qui restis esis retroe pulsit aden 
la placo, kaptita quale se en la kresto di 
avalancho. Ed unesme tra la pordo venis 
Valizita batalio-maskilo dil Lordo Kiaran, e 
la nigra hakilo qua drinkas la vivi di homi 
irgube ol hakas. 

Bestio sen kavalkanto por tenar ol venis, 
ol tiris sua kapo-kordo. Stark saltis aden la 
selo-pado e tranchante liberigis il. Ube la 
turbo esis maxim densa, tumulto de bruti 

luktanta e viri kombatante genuo an genuo, 
esis la viro en nigra homarmaro, 
kavalakante quale deo, splendid, naskinta 
por milito. L'okuli di Stark brilis per stranja, 
kolda lumo. Il forte frapis per la taloni la 
squamoza flanki. La bestio saltis adavane. 

En e super e tra, il igis la longa espado 
kantar. La bestio esis forta, e timigita ultre 
timo. Il mordis e fulis, e Stark tranchis 
voyeto por li, e balde il klamis super la 
bruiso, 

“Ho, yen! Kiaran!” 

La nigra maskilo turnesis vers il, e la 
rimemorata voco joyoze parolis de dop la 
fendureto stangizit. 

“La vaganto. La sovajo!” 

Lia du kavali shokis Puna l’altra. La 
hakilo decensis en kurvo siflant, e reda 
espado flagris por renkontrar ol. Rapide, 
rapide, sonanta koliziono di stalo, e la lamo 
frakasesis e la hakilo falis til la sulo. 

Stark presis su adavane. 

Kiaran extensis un manuo por espado, 
ma ta manuo esis sensentigita dal forco di 
ta frapo ed il esis tro lenta per un sekundo. 
La mancho dil armo di Stark, ankore tenit 
en ilua propra pugno sensentigit, donis 

stroko stuporigant an la helmo, por ke la 
metal sonis quale klosho defektoz. 

La Lordo Kiaran retroe falis, nur dum 
instanto, ma sat longe. Stark sizis la milito- 
maskilo e fortiris ol, e pozis sua manui 
cirkum la nuda fauco. 

Il ne ruptis la kolo, quale projetit. E la 
Klanani qui avancabis por salvar sua 
duktisto haltis e ne movis. 

Stark lore saveskis pro quo la Lordo 
Kiaran nultempe montras sua vizajo. 

La fauco quan il tenis esis blanka e forta, 
ed ilua manui cirkum ol inundesis da rede 
orea hararo qua falis adsur la kamizo ek 
masho. Reda boko pasionoza pro furio, 
belege kurvanta osto sub skultita karno, 
okuli tam feroca e superba e nedomtebla 
kam Vokuli di yun aglo, fairatre blua, 
defiante il, odiante il... 

“Per la dei,” dicis Stark, tre nelaute. “Per 
l’eterna dei!” 

AA. E dum ta instanto astonant, el 
esis plu rapida kam il. 

Esis nul averto, ne la maxim mikra flagro 
di expreso. Elua du pugni venis kune 
adsupre adinter ilua extensita brakii e frapis 
sub ilua mandibulo kun forco qua preske 
snapis ilua kolo. Il falis retroe del selo, e 
sternesis sur la stoni sangizit, mi- 
stuporigat, la respiro frapit ek il. 

La muliero jirante turnis sua bestio. Base 
inklinante su, el prenis la hakilo de olua 
falo-loko ed afrontis sua militisti, qui esis 
tam stuporigata kam Stark. 

“Me bone duktis vi,” el dicis. “Me duktis 
vi ad Kushat. Kad irga viro disputas me?” 

Li konocis la hakilo, se li ne konocis el. Li 
destranquile regardis de l'una latero til 
Valtra, tote astonat, e Stark, ankore 
anhelante sur la tero, pensis ke il nultempe 
vidas irgo tante fiera e tante belega kam el 
en la nigra masho-kuraso, la brilanta hararo 
suflata e la regardo quale blua fulmino. 


NIGRA AMAZONO DI MARSO 


La nobeli di Kushat selektis ta instanto 
por asaltar. Ca stranja desmasko dil 
Mekhana lordo donabis a li sat multa tempo 
por raliar, e li nun opinionis ke la dei facas 
miraklo por helpar li. Li trovis espero, ube li 
perdabis omno ecepte kurajo. 

“Hominacho!” li klamis. “Prostitucatino 
dil kampeyi! Muliero!” 

Li ululis ta vorto kom epiteto, ed atakis la 
barbari. 

Ta qua esabis la Lordo Kiaran profunde 
spornagis, por ke la bestio kriachante 
adavane saltis. El iris, e ne regardis por 
vidar kad irgu sequas, adinter la viri di 
Kushat. E la granda hakilo acensis e falis, ed 
itere acensis. 

El mortigis tri, e livis du altri sangifanta 
sur la stoni, e ne unfoye regardis retroe. 

La klanani trovis lia langi. 

“Kiaran! Kiaran!” 

La tondratra klamo dronigis la sono di 
batalio. Quale un viro, li turnis su e sequis 
el. 

Stark, movante por sua vivo sub lia pedi, 
ne povis rezistar ridetar. Lia pueratra menti 
vidis nur du posiblaji—quik mortigar el, od 
adorar el. Li selektabis adorar. Il pensis ke 

la bardi kantos pri la Lordo Kiaran di Mekh 
tam longe kam homi existos por askoltar. 

Il sucesis shirmar su dop ruinit echopo, e 
balde iris ek la placo. Li obliviabis il, dum ta 
tempo. Il ne volis vartar, tatempe, til ke li— 
od el—rimemorez. 

El. 

Il ankore ne tote kredis lo. Il tushis la 
kontuzo sub la mandibulo ube el frapabis 
lu, e pensis pri la flexebla, rapida forteso di 
el, e quale el solitare kavalkabis aden 
batalio. Il rimemoris la morto di Tord, e 
quale el domtabis sua reda volfi, ed il esis 
plena de astoneso, e de profund eciteso. 

Il rimemoris to quon el dicabis ad il—Ni 
esas di un sango, malgre ke ni esas 
nekonocati. 

Il sensone ridis, ed ilua okuli esis tre 
brilant. 

La milito-fluxo rulabis vers l’Urbo Rejal, 
ube, segun la sono, feroca kombato 
cirkondas la kastelo. Vortici dil chefa 
luktado kriachante hastis tra la stradi, ma la 
rato-voyeti sub la Murego esis vakua. 
Omnu fugabis amase adinterne, la viktimi 
proxime persekutata dal vinkanti. La kurta 
nordala dio preske finas. 

Il trovis celo-loko sat sekura, e preparis 
su por vartar. 

Nokteskis, ma il ne movis. Per la sono 
atingante il, la spolio di Kushat esis en tot 
aktiveso. Li unesme spoliis la plu richa 
stradi. Lia lauta voci esis neklara pro vino, e 
mixesis kun la krii di mulieri. La reflektajo 
di multa fairi kolorizis la cielo. 

Ante noktomezo la soni lenteskis, ed ante 
la duesma horo l'urbo dormis, drogizita da 
vino e sango e la fatigo di batalio. Stark 
silencoze iris aden la stradi, vers Urbo 
Rejal. 

Segun l'anciena shablono di urbo-stati 
Marsana, la kasteli dil rejo e dil nobela 
familii esis kune pozit en solitara glorio. 
Multa turmi lore falabis, la granda hali 
apertita a la cielo. Tempo aplastabis la 
grandeso qua esis Kushat, plu fatale kam la 
boti di irga vinkanto. 

En la domo dil rejo, la torchi base flamifis 
e la chefi di Mekh dormis kun lia fatigita 
kornamuzo-pleisti inter la benki dil festino- 
chambro. En la nichi dil alta pordo skultit, 
la gardisti dormetis tenante sua lanci. Li 
anke kombatabis dum ta dio. Malgre to, 
Stark ne proximeskis a li. 


74 


NIGRA AMAZONO DI MARSO 


Kelke tremante pro la bitra vento, il iris 
alonge la masiva muri til ke il trovis 
posterno-pordo, mi-apertita quale livita da 
ula fuganta puero dil koqueyo. Stark eniris, 
movante quale ombro. 


iba PASEYO ESIS VAKUA, feble lumizita da 
un torcho. Eskalero acensis de ol, ed il 
alongiris ol, irante per konjekto e la 
memoraji di simila kasteli olim vidit. 

Il emersis aden streta koridoro, evidente 
uzata da servisti. Tapiso klozis l'extremajo, 
movetante en la kolda venteto qua suflis 
alonge la pavimento. Il regardis cirkum ol, e 
vidis masiva koridoro vultizit, la petra 
parieti panelizita per ligno multe krevisita e 
nigrizita da tempo, ma ankore montrante la 
marveloza skulturi di bestii ed homi, plu 
granda kam la vivanti ed orizita e brilante 
emaliizit. 

De ta koridoro unika pordo apertis su— 
ed Otar dormas avan ol, tordita sur liteto 
quale hundo. 

Stark retroiris alonge la streta koridoro. Il 
esis certa ke esas ula dopa enireyo al 
chambri dil rejo, ed il trovis la pordeto quan 
il serchas. 

De ibe esis obskureso. Il tastis, pazis per 
infinita prudenteso, e balde vidis febla 
brileto qua venis cirkum la bordi ed altra 
kurteno ek pezoza tapiso. 

Il reptis vers ol, ed audis la lenta 
respirado di viro ye l'altra latero. 

Il fortiris la kurteno per un sorgema 
centimetro. La viro sternesis sur benko 
trans la pordo. Il dormis per la honesta 
dormado di exhausteso, espado en la 
manuo. Il esis sola en la chambreto. Pordo 
en l'opozanta parieto esis klozit. 

Stark frapis il, e kaptis l’espado ante ke ol 
falis. La viro unfoye grunis e tote laxeskis. 
Stark ligis il per ilua propra harneso e 
pulsis stopilo aden ilua boko, ed avaniris tra 
la pordo en l’opozanta parieto. 

L'ultra chambro esis granda ed alta e 
plena de ombri. Fairo base brulis sur la 
herdo, e la necerta lumo neklare montris la 
tapisi e richa stofi qui kovris la pavimento, 
e l'obskura e skarsa formi di mobli. 

Stark perceptis la treliso di lito kovrit, en 
alkovo segun la modo nordal. 

El esis ibe, dormante, la rede orea hararo 
havante la koloro di flami. 

Il stacis dum instanto, spektis el, e lore, 
quale se el sentas ilua prezenteso, el movis 
ed apertis l'okuli. 

El ne kriis. Il savabis ke el ne krios. Esis 
nula timo en el. El dicis, kun sorto de 
obliqua humuro, “Me diskutos ico kun mea 
gardisti.” 


E: FORJETIS LA KOVRILO E STACESKIS. El 
esis preske tam alta kam il, blanke 
pelizita e tre rekta. Il remarkis la longa 
kruri, la streta hanchi e splendida shultri, la 
mikra virginatra mami. El movis quale viro 
movas, sen koketeso. Longa fela robo, quan 
Stark konjektis recente adornis la shultri dil 
rejulo, esis sur sidilo. El metis ol. 

“Nu, sovajulo?” 

“Me venas por avertar vu.” Il hezitis pri 
elua nomo,ed el dicis, 

“Mea matro nomizis me Kiara, se to 
semblas plu bona por tu.” El ofris sua 
falkonatra regardo. “Me povis mortigir tu 
en la placo, ma nun me opinionas ke tu 
servis me. La vereso ulfoye expozesus—plu 
bone tatempe, kande li ne havis tempo por 
pensar.” El ridis. “Li nun sequus me trans la 
bordo dil mondo, se me ton demandus.” 

Stark lente dicis, “Mem ultre la Pordi di 
Morto?” 

“Certe adibe. Precipue adibe!” 

El turnis su vers un del alta fenestri e 
regardis la klifi e l'alta nocho di la paseyo, 
tushita da verdatra arjento dal luneti. 

“Ban Kruakh esis granda rejulo. Lu venis 
de nula loko por regnar la Nordlando per 
fera bastono, ed homi ankore parolas pri lu 
kom mi-deo. Ube lu ganis sua povo, se ne 
ultre la Pordi di Morto? Pro quo lu itere iris 
adibe dum lua ultima dii, se ne por celar sua 
sekretajo? Pro quo lu konstruktis Kushat 
por sempre gardar la paseyo, se ne por 
sekurigar ta povp ultre la manui di altra 
nacioni Marsana? 

“Yes, Stark. Mea viri sequos me. E se li ne 
sequos, me iros solitare.” 

“Tu ne esas Ban Kruakh. Nek me.” Il 
prenis elua shultri. “Askoltez, Kiara. Tu 
esas ja rejo en la Nordlando, e mi-legendo 
quale tu esas. Esez kontenta.” 

“Kontenta!” Elua vizajo esis proxim al 
ilua, ed il vidis la fairo di ol, la blank 
intenseso di ambicio e feratra superbeso. 
“Ka tu esas kontenta?” el questionis. “Ka tu 
ultempe esis kontenta?” 

Il ridetis “Kom nekonocati, ni bone 
konocas luna l’altra. No. Ma la sporni ne 
pikis tante profunde en me.” 

“La vento e la fairo. L'una disipas sua 
forteso per vagar, l’altra devoras. Ma l'una 
povas helpar l'altra. Me olim ofris a tu, e tu 
dicis ke tu ne marchandus sen regardar mea 
okuli. Nun regardez!” 

Il facis lo, ed ilua manui sur elua shultri 
tremis. 

“No,” il severe dicis. “Tu esas folo, Kiara. 
Ka tu esus quale Otar, dementa pro to quon 
tu vidis?” 

“Otar esas oldulo, e probable dementeskis 
ante transirar la monti. Omnakaze—me ne 
esas Otar.” 

Stark solene dicis, “Mem le maxim brava 
krulas. Ban Kruakh ipsa...” 

El evidente vidis ta ombro di hororo en 
ilua okuli, nam il sentis ke elua korpo 
tenseskas. 

“Quo pri Ban Kruakh? Quon tu savas, 
Stark? Dicez!” 

Il restis taceme, ed el iracoze marchis for 
il. 

“Tu havas la talismano,” el dicis. “Pri to 
me esas certa. E se necese, me vivante 

senpeligos tu por ganar ol!” El afrontis il de 
trans la chambro. “Ma sive ganar ol sive ne, 
me iros trans la Pordi di Morto. Me mustas 
nun vartar til pos la desfrosto. La varma 
vento balde suflos, e la ravini esos plena de 
fluo. Ma pose me iros, e nula babilo pri timi 
e demoni haltigos me.” 

El marcheskis adhike ed adibe tra la 
chambro per longa pazi, e la granda jupo dil 
robo subtile susuris cirkum el. 

“Tu ne savas,” el dicis per basa e bitra 
voco. “Me esis puerino, sen nomo. Ante ke 
me povis marchar, me esis servanto en la 
domo di mea avulo. La du kozi qui igis me 
travivar esis fiereso ed odio. Me livis 
skurar pavimenti por praktikar per armi 
kun la yuna pueruli. Me batesis omnadie 
pro to, ma omnadie me iris. Me savis mem 
tatempe ke nur forso liberigos me. E mea 
patro esis la filiulo di rejulo, bone agema 
viro. Lua sango esis forta en me. Me lernis.” 

El pozis la kapo tre alte. El meritis la 
yuro tale pozar ol. El duris nelaute, 

“Me venis per longa voyo. Me ne nun 
forturnos me.” 

“Kiara.” Stark proximeskis e stacis avan 
el. “Me parolas a tu quale kombatisto, egala 

homo. Esas forsan povo dop la Pordi di 
Morto, me ne savas. Ma ton me vidis— 
dementeso, hororo, maligneso ultre nia 
kompreno. 

“Me opinionas ke tu ne akuzos me pri 
poltroneso. Ma me ne irus aden ta paseyo 
por omna povo di omna reji di Marso!” 

Komencinte, il ne povis haltar. La tota 
forso di ta mala viziono memorante kaptis 
il. Il pluproximeskis ad el, koaktata dal 
bezono igar ke el komprenez. 

“Yes, me havas la talismano! E me havas 
gusto pri olua skopo. Me opinionas ke Ban 
Kruakh livis ol kom averto, por ke nulu 
sequez lu. Me vidis la templi e la palaci 
cintilifant en la glacio. Me vidis la Pordi di 
Morto—ne per mea propra okuli, Kiara, ma 
per la lua. Per la okuli e la memoraji di Ban 
Kruakh!” 

Il itere sizabis el, ilua manui forta sur 
elua forta brakii. 

“Ka tu kredos me, o ka tu mustas ipse 
vidar—la terorinda enti qui marchas tra ta 
stradi glaciigit, la formi qui acensas de nula 
loko aden la nebuleti dil paseyo?” 

Elua regardego brulis ilua propra. Elua 
respirado esis varmega e dolca sur ilua labii, 

ed el esis quale espado inter ilua manui, 
brilanta e sentima. 

“Donez a me la talismano. Lasez me 
vidar!” 

Il furioze respondis. “Tu esas dementa. 
Tam dementa kam Otar.” Ed il kisis el, 
furiante, panikante malgre ke omna ta 
beleso esez destruktat—kiso tam brutala 
kam frapo, qua sukusis il. 


E: LENTE RETROE PAZIS PER UN PAZO, ed il 
pensis ke el mortigos il. Il pezoze dicis: 

“Se tu volas vidar, tu vidos. La kozo esas 
hike.” 

Il apertis la konvexajo e pozis la kristalo 
aden elua manuo extensat. Il ne regardis 
elua okuli. 

“Sideskez. Pozez la plata latero an tua 
fronto.” 

El sideskis, en granda sidilo ek ligno 
skultit. Stark remarkis ke elua manuo esas 
neferma, elua vizajo havas la koloro di 
blanka cindri. Il joyis ke el ne havas la 
hakilo atingebla. El ne ludis per sua iraco. 

Dum long instanto el regardis la 
intrikoza lenso, la nekredebla receveyo di 

mento di homo. Lore el lente levis ol a sua 
fronto. 

Il vidis ke el rigideskas en la sidilo. 
Quante longe il vigilis apud el, il nultempe 
savis. Il vidis ke elua okuli divenas vakua e 
stranja, e ke ombro eniras elua vizajo, 
subtile chanjas ol, chanjas la linei, por ke 
semblis ke nekonocato regardas per elua 
karno. 

Subite, per voco ne elua propra, el 
terorinde kriis, “Ho dei di Marso!” 

La talismano rulante falis adsur la 
pavimento, e Kiara adavane falis aden la 
brakii di Stark. 

Il komence pensis ke el esas mortint. Il 
portis el al lito, experiencis agonioza timo 
qua surprizis il pro olua violenteso, e 
kushigis el, e pozis manuo super elua 
kordio. 

Ol forte batis. Alejo quaza maladeso 
plenigis il. Il turnis su, vane serchis vino, e 
vidis la talismano. Il prenis ol e ripozis ol 
aden la konvexajo. Flakono juvelizit esis sur 
tablo trans la chambro. Il prenis ol e retroe 
turnis su, e lore, abrupte, sovaja tumulto 
sonis en l'extera koridoro ed Otar klamis la 
nomo di Kiara e frapis la pordo. 

Ol ne esis barat. Pos plusa instanto li 
violentoze eniros, ed il savis ke li ne pauzos 
por inquestar pro quo il asistas. 

Il faligis la flakono e rapide ekiris quale il 
enirabis. La gardisto ankore esis senkoncia. 
En [ultra streta koridoro, Stark hezitis. 
Voco di muliero sonis super la tumulto en 
la chefa koridoro, ed il opinionis ke il 
rikonocas ol. 

Il iris al tapiso-kurteno e duesmafoye 
regardis de cirkum la bordo. 

L'alta spaco esis plena de viri, nove 
vekigita de sua dormado profund, e tam 
nervoza kam tante multa ursi. Tanis luktis 
en la manui di du de li. Elua skarlata robo 
esis lacerit elua hari agitesis «quale 
frenezioza elfo-lokli, ed elua vizajo esis la 
vizajo di dementa kozo. La tota historio di 
la morto di Kushat esis sur ol. 

El iterante kriachis, e ne volis tacar. 

“Dicez a lu, la sorcistino qua duktas vi! 
Dicez a lu ke lu ja kondamnesas a morto, 
kun sua tot armeo!” 

Otar apertis la pordo dil chambro di 
Kiaran. 

Tanis hastis adavane. El evidente fugabis 
tra la tota kastelo ante esar kaptit, e la 
kordio di Stark doloreskis por el. 

“Vu!” el kriachis tra la pordo, e sputis 
spumo de omna sordideso dil Quartero 
adsur la nomo di Kiara. “Balin iris por 
sendar morto a vu! Lu larje apertos la Pordi 
di Morto, e lore vu mortos!—mortos!— 
mortos!” 

Stark sentis la shoko di terorinda timo 
dum faligar la kurteno. Furioza per 
abomino kontre la vinkanti, Balin satisfacis 
sua frenezioza promiso ed irabis por jetante 
apertar la Pordi di Morto. 

Rimemorante sua koshmaratra viziono 
pri la brilanta maligni quin Ban Kruakh 
longatempe ante lore enkarcerigabis ultre 
ta pordi, Stark sentis ke maladeso kreskas 
en il dum decensar l'eskalero ed irar ek la 
posterno-pordo. 

Esis preske auroro. Il adsupre regardis 
Valta kli, e semblis ke la vento en la 
paseyo havas la sono di ridado qua mokis 
ilua kreskanta timo. 

Il savis to quon il mustas facar, se 
anciena e misterioza hororo ne liberigesus 
por atakar Kushat. 

Me ankore povas rajuntar Balin ante ke lu 
iras tro fore! Se ne— 

Il ne audacis ton pensar. Il tre rapide 
marcheskis la stradi noktal, vers la distant, 
altega Pordi di Morto. 

SIS POS DIMEZO. Il alte klimabis vers la 

selo dil paseyo. Kushat esis sub il, ed 

il lore povis vidar la shablono dil 
ravini, profunde skultita dum epoki en la 
petro vivant, qui duktis la printempala 
aquo-torenti cirkum la granda rok-tabulo 
sur qua l'urbo konstruktesis. 

La paseyo ipsa kontenis kaneli, ma nur 
facita da olua propra nivo e glacio fuzant. 
Nihilominus, Stark pensis, homo desfacile 
vivus se lu esus kaptit ibe dum desfrosto. 

Il vidis nulo di Balin. La dei savis quanta 
hori il irabis. Stark imaginis il, frenezioze 
butante trans la roki, urjata dal sama furio 
qua sendabis Tanis aden la kastelo por 
sumnar destrukto adsur la kapo di Kiara. 

La suno brilis sen varmeso. Stark tremis, 
e la frostiganta vento forte suflis. La klifi 
pendis super il, vasta ed eskarpa ed 
aplastant, e la streta boko dil paseyo esis 
avan il. Il irus ne plu fore. Il lore retroe 
turnus su. 

Ma il ne facis lo. Il marchis adavane, aden 
la Pordi di Morto. 

La lumo esis febla e stranja ye la fundo di 
ta fenduro. Nebuleti reptis e pendis inter la 
glacio e petro, denseskis, plu denseskis dum 
ke il sempre plu avane iris aden la paseyo. Il 
ne povis vidar, e la vento parolis per multa 
langi, siflis en la fendureti dil klifi. 

La pazi dil Terano lenteskis e febleskis. Il 
ante lore konocabis timo. Ma lore il portis 
la teroro-kargaji di du viri—di Ban Kruakh, 
e di su ipsa. 

Il haltis, envelopita dal tenema nebuleto. 
Il esforcas racionoze konvinkar su—la timi 
di Ban Kruakh mortabis milion yari ante 
lore, Otar venabis adhike e travivis, e Balin 
anke venas. 

Ma la dina plako de civilizeso forfalis e 
livis il kun la nud osti di vereso. Ilua naztrui 
spasmis ye l'odoro di maligneso, la subtile 
despura fetideso quan nur bestio, o ta qua 
preske esas bestio, quale il, povas sentar e 
komprenar. Omna nervo atingis doloro- 
punto, senshirmata pro expekto. Vinkanta 
rikonoco pri danjero, ulaloke celit, mokant, 
igis ke ilua korpo chanjez, igis ke ol 
kuntirez su e plate inklinez su adavane, por 

ke kande il itere marcheskis, il plu similesis 
ta qua havas quar pedi kam viro rekte 
marchanta. 

Infinite alerte, silencoze, movante habile 
trans la glacio e konfuza roki, il sequis 
Balin. Il cesabis pensar. Il lore avancis per 
pur instinto. 

La paseyo sempre plu avane duktis. Ol 
obskureskis, ed en la febla e stranja 
krepuskulo esis granda formi qui minacis il, 
e fantomatra ali qui frolis il, e terorinda 
silenco ne ruptita dal pavoriganta voci dil 
vento. 

Petro e nebulo e glacio. Nulo movanta o 
vivant. Tamen, la sento pri danjero 
pluprofundeskis, e kande il pauzis, la 
batado di ilua kordio sonis quale tondro en 
l’oreli. 

Unfoye, distante, il opinionis ke il audas 
la eki di krianta voco di viro, ma il ne vidis 
Balin. 

La paseyo decenseskis, e la krepuskulo 
pluprofundeskis aden sorto de malada 
nokto. 

Adavane ed adinfre, lore plu lente, 
blotisante, reptante, pezoze opresit, tentita 
grunachar ye rokegi e lacerar la fantomatra 

nebulo. Il ne savis quante fore il voyajabis. 
Ma la glacio esis plu densa, la koldeso plu 
intensa. 

La petra muri esis subite ruptit. La 
nebulo mindenseskis. La pal obskureso 
divenis klara krepuskulo. Il arivis ye la fino 
dil Pordi di Morto. 

Stark haltis. Avan il, preske obstruktante 
l'extremajo dil paseyo, ulo obskura ed alta e 
masiva stacis en la dineskanta nebulo. 

Ol esis granda tumulo, e sur ol sidis 
figuro, la vizajo turnita del Pordi di Morto 
quale se ol gardas irge qua lando esas ultre 
ol. 

La figuro di viro en antiqua homarmaro 
Marsana. 

Pos un instanto, Stark reptis vers la 
tumulo. Il ankore esis preske tote sovaja, 
tenita inter timo e facino. 

Il mustis klimar trans la plu basa roki dil 
tumulo ipsa. Subite il sentis forta shoko, e 
flagranta sensaciono di varmeso qua esas 
ulmaniere en ilua propra karno, e ne en la 
frostigit aero. Il tresayante saltis adavane, e 
jiris, adsupre regardis la vizajo dil mashizita 
figuro pro la konfuz ideo ke ol extensabis 
un manuo e frapabis il. 

Ol ne movabis, komprenende. E Stark 
savis, sen informesar da ulu, ke il regardas 
la vizajo di Ban Kruakh. 


Te ESIS VIZAJO FORMACITA POR BATALII e 
por regnar, l'ostoza plani kruda e forta, 
la konkavaji sub oli erodita dal yari. Ta 
okuli, obskura ombri sub la rustoza helmo, 
sonjabis alta sonji, e nek evo nek morto 
vinkabis oli. 

E mem en morto, Ban Kruakh ne esis 
desarmizit. 

Vestizita quale se por batalio en sua 
anciena masho, il tenis rekte inter la manui 
grandeg espado. La pomelo esis kristala 
bulo tam granda kam la pugno di viro, 
tenante en su cintilo intense brilant. La 
mikra flamo blindiganta pulsis per sua 
propra forco, e la lamo dil espado brilis per 
blanka lumo kruela. 

Ban Kruakh, mortinta ma frostigita por 
eterna nechanjemeso dal bitra koldeso, sidis 
hike sur sua tumulo dum milion yari e por 
sempre gardis l’intern extremajo dil Pordi 
di Morto, quale ilua anciena urbo Kushat 
gardas l'exter extremajo. 

Stark prudente pazis dufoye plu proxime 
vers Ban Kruakh, ed itere sentis la shoko e 
la flagranta varmegeso en sua sango. Il 
retroe saltis, satisfacat. 

La stranja forco en la fairatra espado 
facis nevidebla barilo trans la boko dil 
paseyo, protektis Ban Kruakh ipsa. Barilo 
de mikra ondi, il opinionis, la sorto de ondi 
uzat en profunda terapio, ipse havante nula 
varmegeso ma augmentante la varmegeso 
en la celuli di korpi per augmentar lia 
vibrado. Ma ca ondi esis plu forta kam ti 
quin il olime konocabis. 

Barilo, muro de forco, klozis l’intern 
extremajo dil Pordi di Morto. Barilo ne 
dezignata kontre homi. 

Stark tremis. Il turnis su del solena formo 
severa di Ban Kruakh ed ilua okuli iris 
segun la regardo dil mortinta rejulo ultre la 
tumulo. 

Il regardis trans ca interdiktita lando en 
la Pordi di Morto. 

Dop il esis la barilo montal. Avan il, 
kelka kilometri adnorde, la termino dil 
polala krono acensis quale klifo ek bluatra 
kristalo qua tushas la frua steli. Tenita inter 

la du titanatra muri esis granda valo de 
glacio. 

Blanka e cintilifant esis ta valo, e tre 
tranquila, e tre belega, la glacio gracioze 
formacat aden kurvata kupoli e kavi. E 
centre di ol stacis obskura turmo ek petro, 
ciklopatra amaso quan Stark komprenis 
plunjas til nekonjektebla disto al fundo sur 
la bazala petro. Ol similesis la turmo en qua 
Kamar mortabis. Ma ico ne esis ruinajo 
krulat. Ol havis nehomal arogo, ed en ta 
amaso pala lumo stranje fluktuis, ed ol 
kronizesis per nubo de obskureso briletant. 

Ol similesis la turmo di ilua terorinda 
viziono, la turmo quan il vidabis, ne kom 
Erik Jon Stark, ma kom Ban Kruakh! 

La regardo di Stark lente falis de la 
maligna turmo til la kurva glacio dil valo. E 
la timo en il kreskis ultre omna limiti. 

Il anke vidabis to per sua viziono. La 
glacio briletant, la kupoli e kavi di ol. Il 
regardabis adinfre l'urbo suba, ed il vidabis 
ti qui iris adhike ed adibe en la stradi 
glaciigit. 

Stark squatis. Dum longa tempo il ne 
movetis. 

Il ne deziris irar adibe. Il ne deziris ekirar 
la severa ed avertanta figuro di Ban Kruakh 
kun la espado brilant, aden ta valo silencoz. 
Il timis, timis to quon il forsan vidus se il 
adibe irus ed adinfre regardus tra la glacio, 
timis l’ultima terorinda satisfaco di sua 
viziono. 

Ma il venis por rajuntar Balin, e Balin 
esez ulaloke ibe. Il ne deziris irar, ma il esis 
su, ed il mustas. 


l IRIS, TRE NELAUTE, vers la turmo ek 

petro. Ed esis nula sono en la tota lando. 

La krepuskulo finis. La glacio brilis, feble 
lumifanta sub la steli, e sub ol esis altra 
lumo, dolca radianteso qua plenigis la tota 
valo per la brilo di luno enterigit. 

Stark esforcis regardar nur la turmo. Il ne 
deziris infre regardar to quo esis sub ilua 
furtema pedi. 

Ne-eviteble, il regardis. 

La templi e la palaci qui cintilifas en la 
glacio... 

Nivelo sub nivelo decensant. Koloni de 
dolca lumo superarkizita per ponti flugant, 
gracila turmi acensant, senfina vario de 
stradi e kristala muri rafinite fasonit, supere 

e sube ed envolvit, por ke ol similesis 
regardar tra mil giganta nivo-floki. 
Metropolo ek filandro e frosto, tam frajila e 
belega kam sonjo, enkarcerigit en la klara, 
pura glacio-vulto. 

Stark vidis la homi dil urbo pasar alonge 
la stradi brilant, lia formi nebulizita dal 
frostoza vulto quale kozi mi-obskurata da 
aquo. La enti dil viziono, neklare brilant, 
infinite maligna. 

Il klozis sua okuli e vartis til ke la shoko 
e la vertijo livis il. Lore il rezolveme 
regardis la turmo, ed adavane reptis, sur la 
vitratra cielo qua kovris ta stradi glaciigit. 

Silenco. Mem la vento tacis. 

Il transirabis la duimo dil disto kande la 
krio sonis. 

Ol explozis en la valo per violenteso 
shokant. “Stark! Stark!” La glacio sonis pro 
ol, kurva petro-muri sizis ilua nomo e jetis 
ol del una al altra per stranja voci kristal, e 
la eki susurante fugis, Stark! Stark! Til ke 
semblis ke la monti ipsa parolas. 

Stark jiris. En la pal obskureso inter la 
glacio e la steli esis sat multa lumo por 
vidar la tumulo dop il, e la neklara figuro 
sur ol e l'espado brilant. 

Sat multa lumo por vidar Kiara, e 
l’obskura nodo de kavalkanti qui sequabis 
el tra la Pordi di Morto. 

El itere kriis ilua nomo. “Retrovenez! 
Retrovenez!” 

La glacio dil valo mokante respondis, 
“Retrovenez! Retrovenez!” e Stark sizesis da 
teroro qua tenis il senmove. 

El ne darfis advokar il. El ne darfis facar 
sono en ta mortiva loko. 

La rauka kriacho di viro superiris la eki 
flugant. La kavalkanti turnis su e subite 
fugis, la kriachanta e sisanta bestii turboze 
butis luna l’altra, furioze fulis la roki dil 
tumulo, panike fugis aden la paseyo. 

Kiara livesis sola. Stark vidis ke el luktas 
por dominacar la kabranta bestio e pose 
jetis su del selo e liberigis ol. El venis vers 
il, kurante, vestizit en la nigra homarmaro, 
alte ociligante la granda hakilo. 

“Dop tu, Stark! Ho, dei di Marso!” 

Il turnis su e vidis ke li venas ek la petra 
turmo, ta pal enti brilant qui movas tante 
rapide trans la glacio, tante rapida e tante 
ajile ke nula homo vivanta povas devancar 


li. 

E KLAMIS A KIARA KE EL RETROE TURNEZ SU. 
Il ektiris sua espado e trans la shultro 
maledikis el pro nigra furio pro ke il audas 
elua pedi mashizit avancar dop il. 

La enti glitant, gracila e glata, kanatra, 
flexanta, tam delikata kam fantomi, la korpi 
formacat ek nordala pluvarki ametistea e 
rozea—se li tushus Kiara, se lia repugnanta 
manui tushus el... 

Stark emisis un frenezioza kriacha 
katatra, ed asaltis li. 

L'opalecanta korpo glitis for ilua manui. 
La enti spektis il. 

Li havis nula vizaji, ma li spektis. Li esis 
senokula ma ne blinda, senorela, ma ne sen 
audo. La helici inquestanta qui esis lia sens- 
organi movis ed ocilis quale la petali di flori 
nedeal, e lia koloro esis la blanka frosto- 
fairo qua dansas sur la nivo. 

“Retroirez, Kiara!” 

Me el ni iris, ed il savis ke li permisus lo. 
El atingis il, e li pozis sua dorsi luna a 
l’altra. Le brilanta cirkondis li, plura metri 
trans la glacio, e spektis la long espado e la 
granda hakilo hungrant, ed esis ulo en la 
gracioz ocilado di lia korpi qua sugestis 
rido. 

“Folo,” dicis Stark. “Folo damnit.” 

“Ka tu?” respondis Kiara. “Ho yes, me 
savas pri Balin. Ta dementino, kriachante 
en la palaco—lu dicis a me, e tu videsis del 
muro klimante vers la Pordi di Morto. E me 
esforcis rajuntar tu.” 

“Pro quo?” 

El ne ton respondizis. “Li ne kombatos ni, 
Stark. Ka tu opinionas ke ni sucesoze 
atingos la tumulo?” 

“No. Ma ni esforcos.” 

Gardante luna l’altra, li marcheskis 
retroe vers Ban Kruakh e la paseyo. Se li 
atingus la barilo, li esus sekura. 

Stark lore komprenis to kontre quo la 
forco-muro di Ban Kruakh konstruktesis. 
Ed il kompreneskis l'enigmo dil Pordi di 
Morto. 

Le brilanta glitis kun li, ultre lia porteo. 
Li ne esforcis barar la voyo. Li formacis 
cirklo cirkum la viro e muliero, movis kun 
li e cirkum li samtempe, sencese plektanta 
kateno de multa korpi qui brilis per dolca 
juvelo-kolori. 

Li sempre pluproximeskis al tumulo, al 
solena figuro di Ban Kruakh ed ilua espado. 
Aden la mento di Stark venis la nociono ke 

la enti ludas per il e Kiara. Tamen, li havis 
nul armi. Il preske audacis esperar... 

Del turmo ube la cintilifant obskureso- 
nubo pendis venis nigra krecento de forco 
qua transiris la glacio-agro quale siklo e 
sizis la du homi. 

Stark sentis koldeso-shoko dessentiganta 
qua frostigis ilua nervi. Ilua espado falis ek 
ilua manui, ed il audis falar la hakilo di 
Kiara. Ilua korpo esis sen forteso, sen senso, 
mortint. 

Il falis, e le brilanta glitis vers il. 

UFOYE DUM ILUA VIVO Stark preske 

glacieskis. Oltin co similesis, la 

sensenteso e la koldeso. Ma semblis 
ke la maligna forco plu frapabis ilua nervo- 
centri kam ilua karno. 

Il ne povis vidar Kiara, qua esis dop il, ma 
il audis la metala klako di elua masho ed un 
mikra krio susurat, e savis ke el anke 
falabis. 

Le brilanta cirkondis il. Il vidis ke lia 
korpi inklinas su super il, la frostoza helici 
di lia vizaji tordesis quale se pro eciteso o 
joyo. 

Lia manui tushis il. Mikra manui havanta 
sep fingri, habila e frajila Mem ilua 
sensentigita karno sentis la terorinda 
koldeso di lia tusho, tam frostiganta kam 
extera spaco. Il klamis, od esforcis klamar, 
ma li ne timidigesis. 

Li levis il e portis il vers la turmo, grupo 
de li, portante ilua pezo sur shultri brilant. 

Il vidis ke la turmo klimas alte e plu alte 
super il. La nubo de obskura forco qua 
kronizis ol efacis la steli. Ol divenis tro 
granda e tro alta por vidar, e lore aparis 
basa e plat arko ek petro proxim ilua vizajo, 
ed il esis en ol. 

Direte super il—triacent metri, duacent, il 
ne savis—esis globo kristal, pozit en la 
suprajo dil turmo quale juvelo en inkastro. 

La aero cirkum ol esis ombrizita per la 
sama stranj obskureso qua flotacis extere, 
ma min dense, por ke Stark povis vidar la 
bruletante purpura cintilo qua brulas en la 
globo ed emisas maligna vibrado. 

Globo ek kristalo, havanta kordio ek 
budema flami. Stark rimemoris l’espado di 
Ban Kruakh, e la blanka fairo qua brulas en 
la mancho. 

Du globi, un de li havanta hela kordio e 
l’altra havant obskura kordio. L'espado di 
Ban Kruakh tushis la sango per varmegeso. 
La globo dil turmo sensentigis la karno per 
koldeso. Ol esis la sama forco, ma ye 
opozanta terminaji dil spektro. Stark vidis 
la nekomprenebla regulili di ta obskura 
globo—rango de oli sur larja rok-tabulo en 
la turmo, proxim il. Ula brilant enti sur ta 

rok-tabulo atencis ta regulili, ed altra 
stranja e masiva mekaniki anke esis ibe. 

Spirali flugant ek glacio klimis en la 
turmo, extensis su trans la granda petra 
puteo per araneo-telatra ponti, ligis frostoza 
galerii luna a l'altra. En ula galerii rigida 
Stark neprecize vidis brilanta figuri quale 
glacio-statui, ma il ne povis klare vidar oli 
dum ke il portesis adavane. 

Il portesis adinfre. Il preterpasis fendureti 
en la muro, ed intelektis ke la pala lumi 
quin il vidabis tra oli esas la movanta korpi 
dil enti kande li alongiras ca ponti altega e 
frostoz. Il sucesis turnar sua kapo por 
regardar adinfre, e vidis to quo esas sub il. 

La puteo dil turmo plunjis adinfre 
adminime cent-e-kinadek metri til la petro 
bazal, plularjeskante segun la profundeso. 
La telo de glacio-ponti e la spirala voyi ed 
decensis ed acensis, e la enti qui portas il 
glate movis alonge travidebla glacio- 
rubando larja de ne plu kam un metro, 
suspendata super ta falo terorind. 

Stark joyis ke il ne lore povis movar. Un 
instintala tresayo pro hororo jetabus il ed 
ilua portanti til la suba roki, e sendabus 
Kiara kun li. 

Adinfre, adinfre, glitante kun tota silenco 
alonge la decensanta spirala rubando. La 
grand obskura kristalo esis distanta super il. 
Frosto esis lore solid en la fendureti dil 
muri. Il esis kurioza, ka li adibe portabis 
Balin. 

Altra aperturi aparis, larj arki quale ta 
arko per qua li enduktabis la kaptiti, e ta 
aperturi ofris a Stark kurta videti di larj 
avenui e nekonjektebla edifici formacat ek 
la diafana glacio e plena del dolca 
radianteso qua similesis stranja lunlumo. 

Tandem, ye to quon Stark supozis esar la 
triesma nivelo dil urbo, la enti portis il tra 
un de ta arki aden l’ultra stradi. 


|“ SUB IL ESIS la travidebla glacio- 
strato qua esis la pavimento di ca nivelo 
e la plafono dil suba nivelo. Il vidis la 
nebulizita supraji di delikata minareti, 
l'adjuntita tekti qui brilas quale diamanto- 
peci. 

Super il esis glacio-tekto. Elfatra turmi 
acensis vers ol, tam delikata kam aguli. 
Dentelatra rempari e kupoleti, edifici 
havanta la formi di steli, roti, la fantastika e 

belega formi di nivo-kristali, frostizita per 
lumo-spumo cintilifant. 

La homi dil urbo amasigis su alonge la 
voyo por spektar, vivanta e chanjanta 
pluvarko de ametisteo e rozeo e verdo avan 
pura blu-blanko. Ed esis nula sono-susuro 
omnaloke. 

Li iris trans kelka disto tra geometriala 
labirinto de stradi. Lore aparis katedralatra 
edifico havant arki e turmi en la mezo di 
placo havanta dekedu punti. Hike li turnis 
su, ed enportis la kaptiti. 

Stark vidis tekto vultizit, tre gracila ed 
alta, grabita per cintilifanta ret-desegnuro 
qua forsan esas stranjera skulturo, tam 
delikata kam la texuro di aranei. La pedi di 
ilua portanti esis sensona sur la glacio- 
pavo. 

Ye la fora extremajo dil longa vulto sidis 
sep de le brilanta en alta sidili marveloze 
formacat ek la glacio. Ed avan li, la vizajo 
griza, trepidante pro koldeso sen remarkar 
ol, stuporigata da malada hororo, stacis 
Balin. Il cirkume regardis unfoye, ne 
parolis. 

Stark pozesis sur la pedi, Kiara apud il. Il 
vidis elua vizajo, ed esis terorinda vidar la 

timo en elua okuli qui nultempe ante lore 
montrabis timo. 

l ipsa saveskis pro quo homi 
dementeskas ultre la Pordi di Morto. 

Kolda fingri timind experte tushis il. 
Doloro-flagro trairis ilua spino, ed il itere 
povis stacar. 

La sep sidante en Palta sidili esis 
senmova, lia brilanta helici movetis per 
infinita delikateso quale se li studias la tri 
homi qui stacas avan li. 

Stark opinionis ke il sentas kolda e mola 
tushado en la cerebro. L'ideo eniris ilua 
mento ke ca enti probable esas telepatiozi. 
Li mankas la parol-organi, ma evidente 
havas ul efikiva moyeno komunikar. 
Telepatio ne esis rara inter la multa rasi di 
la Sistemo Sunal, e Stark experiencabis ol 
ante lore. 

Il koaktis laxeskar sua mento. La 
stranjera tushado esis quik plu forta. Il 
eksendis sua propra questionanta penso e 
sentis ke ol frolas la bordi di koncio tante 
stranjera ad ilua propra ke il savas ke il 
nultempe povas probar ol, mem se il 
havabus la habileso. 

Il saveskis un kozo—le brilanta sen vizaji 
regardas il per egala hororo ed abomino. Li 
antipatias la nenaturala traiti homal, e 
maxim forte, li abominas la varmeso di 
karno homal. Mem la mikrega varmegeso 
radiata da lia mi-glaciigita korpi homala 
deskomfortigis la glacio-enti. 

Stark fortigis sua neperfekta kapableso 
ed emisis mentala questiono a la sep enti. 

“Quon vi volas pri ni?” 

La respondo retroe venis, febla e 
neperfekta, quale se la spaco inter lia 
stranjera menti esas preske tro granda por 
transirar. E la respondo esis un vorto. 

“Libereso!” 

Balin subite parolis. Il nur susuris, ma la 
sono esis shokante lauta en ta vulto kristal. 

“Li ja men questionis. Dicez a li no, Stark! 
Dicez a li no!” 

Il lore regardis Kiara, regardo plena de 
ocidem odio. “Se tu liberigus li kontre 
Kushat, me mortigos tu per mea propra 
manui ante ke me mortos.” 

Stark itere taceme parolis a la sep enti. 
“Me ne komprenas.” 

| Ec LA LUKTANTA E DESFACILA PENSAJO. 
“Ni esas di olda raso, la reji di la glaciera 
glacio. Olim ni posedis la tota lando ultre la 
monti, ultre la paseyo quan vi nomizas la 
Pordi di Morto.” 

Stark vidabis la ruinaji dil turmi sur la 
erikeyo. Il savis quante fore lia rejio 
extensabis. 

“Ni dominacis la glacio, fore exter la 
polala krono. Nia turmi kovris la lando per 
l’obskura forco tirit ek Marso ipsa, de la 
magnetala feldo di la planeto. Ta radio 
exkluzas varmegeso, de la Suno, e mem de 
la terorinda venti qui varme suflas de la 
sudo. Do nultempe esis desfrosto. Nia urbi 
esis multa, e nia raso esis granda. 

“Lore venis Ban Kruakh de la sudo... 

“Lu militis kontre ni. Lu saveskis la 
sekreto di la kristala globi, e saveskis quale 
renversar lia forco ed uzar ol kontre ni. Lu, 
duktante lua armeo, unope destruktis nia 
turmi e retroe pulsis ni... 

“Mars bezonis aquo. L'extera glacio 
fuzesis, nia belega urbi krulis til nulo, por 
ke tala enti quala Ban Kruakh havez aquo! 
E nia homi mortis. 

“Ni tandem retretis, ad ica nia anciena 
polala citadelo dop la Pordi di Morto. Mem 
hike Ban Kruakh persekutis. Olim lu 
destruktis mem ica turmo, ye la tempo di 
desfrosto. Ma ca urbo fondesas en polala 
glacio—e nur la supra niveli domajesis. 
Mem Ban Kruakh ne povis tushar la kordio 
di la eterna polala krono di Marso! 

“Vidante ke lu ne povas tote destruktar 
ni, lu pozis su mortinta por gardar la Pordi 
di Morto per sua flamifanta espado, por ke 
ni nultempe riganez nia anciena dominaco. 

“Ton ni signifikas kande ni demandas 
libereso. Ni demandas ke vu forprenez la 
espado di Ban Kruakh, por ke ni itere irez 
tra la Pordi di Morto!” 

Stark laute e rauke kriis, “No!” 

Il konocis la sudala dezerti, la vasta 
planaji de reda polvo, la marfundi mortint— 
la terorinda dursto di Marso, sempre plu 
dursteganta dum omna yaro dil milion yari 
qui pasabis de pos ke Ban Kruakh klefklozis 
la Pordi di Morto. 

ll konocis la kanali, la povra aquo-voyi 
qui esas l'unika barilo inter la homi di 
Marso e tota extingo. Il rimemoris la yarala 
salvo de morto e kande la printempala 

desfrosto adduktas la spumifant aquo del 
nordo. 

Il pensis pri ekiro di ca kold enti, itere 
konstruktante lia granda turmi ek petro, 
inundante la duimo di mondo per glacio 
qua nultempe fuzesas. Il pensis pri la homi 
di Jekkara e Valkis e Barrakesh, pri la 
nekontebla urbi dil sudo vartante l’inundo 
qua nultempe venos, e tandem falante por 
mixar lia kadavri kun la polvo suflat. 

Il itere dicis, “No. Nultempe.” 

La fora penso-voco di la sep parolis, 
cafoye la questiono esis direktata ye Kiara. 

Stark vidis elua vizajo. El ne konocas la 
Marso quan il konocas, ma el havas sua 
propra memoraji—pri la monto-vali di 
Mekh, l’erikeyo, la ravini nivoz. El regardis 
le brilanta en lia alta sidili, e dicis, 

“Se me prenus ta espado, to esus por uzar 
ol kontre vi, quale facis Ban Kruakh!” 

Stark savis ke la sep intelektis la pensajo 
dop ta vorti. Il sentis ke li amuzesas. 

“La sekretajo di ta espado perdesis milion 
yari ante nun, dum la dio kande Ban 
Kruakh mortis. Nek vu nek irgu nun savas 
quale uzar ol quale lu. Ma la radii di 
varmeso ankore enkarcerigas ni. 

“Ni ne povas proximeskar a ta espado, 
nam olua varmegeso-vibri mortigus ni se ni 
facus lo. Ma vi havanta varma sango povas 
ya proximeskar ad ol. E vi facos lo, e prenos 
ol de olua plaso. Un de vi prenos ol!” 

Li esis tre certa pri to. 

“Ni povas vidar, kelkete, aden via 
maligna menti. Multon ni ne komprenas. 
Ma-la mento di la granda viro esas plena 
de imajo di muliero, e la mento di la 
muliero turnesas a lu. Anke esas ligilo inter 
la granda viro e la mikra viro, min forta, ma 
sat forta.” 

La penso-voco di la sep tandem dicis, “La 
granda viro forprenos la espado por ni pro 
ke lu mustas—por salvar la altri.” 

Kiara turnis su vers Stark. “Li ne povas 
koaktar tu, Stark. Ne permisez ke li facez lo. 
Irge qua li facas pri me, ne facez lo!” 

Balin regardegis el kun ula respekto. “Ka 
tu mortus, por protektar Kushat?” 

“Ne nur Kushat, quankam olua homi 
anke esas homal,” el dicis preske iraceme. 
“Anke existas mea reda volfi—sovaja trupo, 
ma mea propra. Ed altri.” El regardis Balin. 
“Quon tu dicas? Ka tua vivo kontre la 
Nordlando?” 

Balin esforcis elevar sua kapo tam alte 
kam la elua, e la reda juvelo flagris en ilua 
orelo. Il esis viro aplastita dal falio di sua 
mondo, e pavorigita da to a quo ilua fola 
pasiono duktabis, hike ultre la Pordi di 
Morto. Ma il ne timis mortar. 

Ton il dicis, e mem Kiara komprenis ke il 
vere parolas. 

Ma la sep ne esis senkurajigit. Stark 
intelektis to kande lia penso-voco susuris 
aden ilua mento, 

“Ne esas morto qua esas timenda hike, 
ma la maniero mortar. Ton vi vidos, ante 
selektar.” 


Roa SILENCOZE, ti de la glacio-homi 
qui portabis la kaptiti aden l'urbo venis 
de dope, ube li vartante stacabis. Ed un de li 
portis kristala bastono qua similesis ceptro 
havanta cintilo lede purpura qua brulis en 
la globatra extremajo. 

Stark saltis por pozar su inter li e Kiara. Il 
frapis, furiante, e pro ke il esis preske tam 
rapida kam li, il sizis un del gracila lumoza 
korpi inter sua manui. 

La totala koldeso di ta nehomala karno 
bruligis ilua manui quale brulas la frosto. 

Malgre to, il tenis ol, grunachante, e vidis 
ke la helici tordas su e rigideskas quale se 
pro doloro. 

Lore, del kristala bastono, filo de 
obskureso filifis su por tushar ilua cerebro 
per silenco e per la koldeso qua esas inter 
mondi. 

ll ne rimemoris itere esar portata tra la 
briletanta stradi di ta elfatra e maligna urbo 
al stuporiganta puteo dil turmo, alonge la 
spirala glacio-voyo qua pendas centi de 
metri del bazala petro til l’obskuriganta 
globo kristal. Ma kande il itere apertis sua 
okuli, il jacas sur la larja rok-tabulo sur 
glacio. 

Apud il esis larko qua duktas adextere. 
Proxime super ilua kapo esis la rango de 
regulili ja vidit. 

Kiara e Balin anke esis ibe sur la rok- 
tabulo. Li rigide apogis su an la petra muro 
apud la rango de regulili, ed afrontante li 
esis kurta, rondo mekaniko de qua saliis 
sorto de roto ek stangeti kristal. 

Lia korpi esis stranje rigida, ma lia okuli 
e menti konciis. Terorinde konciis. Stark 
vidis lia okuli, ed ilua kordio turnis su en il. 

Kiara regardis il. El ne povis parolar, ma 
ne bezonis parolar. Irge qua li facas pri me... 

El ne timabis l’espadagisti di Kushat. El 
ne timabis sua reda volf, kande il 
desmaskis el en la placo. El lore timis. Ma el 
avertis, komandis ke il ne salvez el. 

Li ne povas koaktar tu. Stark! Ton ne 
permisez. 

E Balin anke pledis por Kushat. 

Li ne esis sola sur la rok-tabulo. La 
glacio-homi amasigesis ibe, e sur lalta voyo 
spiral, sur la streta ponti e sur la telatra 
frajila glacio-voyi, li stacis, centi de li, 
spektante, senokula, senvizaja, korpi pozit 
en pluvarkatra rangi trans l'obskura shakto. 

La mento di Stark audis la silencoza bordi 
di lia ridado. Sekreta e sukonfidema ridado, 
plena de maligneso, plena de triumfo, e 
Stark plenigesis per hororo rodant. 

Il esforcis movar, reptar vers Kiara qua 
stacis quale skultit imajo en la nigra masho. 
Il ne povis. 

Itere elua feroca e fier okuli regardis la 
ilua. E la silencoza ridado dil glacio-homi 
ekis en ilua mento, ed il pensis ke esas 
stranja, dum ca instanto, ke il 
kompreneskas ke nultempe esis tala 

muliero quala Kiara sur omna mondi dil 
Suno. 

La timi quan el sentis ne esis por el ipsa. 
Ol esis por il. 

Aparte stacis la grupo de sep enti sur la 
rok-tabulo. E lore lia penso-voco parolis a 
Stark e dicis, 

“Regardez cirkume. Yen la viri qui venis 
ante vi tra la Pordi di Morto!” 

Stark adsupre regardis la loko indikata da 
la gracila fingri, e vidis la frostigita galerii 
dil turmo, vidis plu klare la glacio-statui 
nur ante lore mi-vidita. 


Vu POZATA QUALE IMAJI EN LA GALERII. 
Viri, la korpi di qui esis envolvit en 
glacio-masho  cintilifant, por sempre 
inkluzat. Militisti, nobeli, fanatiki e furtisti 
—la vaganti di milion yari qui audacabis 
enirar ca valo interdiktit, e por sempre 
restas. 

Il vidis lia vizaji, lia tormentat okuli larje 
apertit, lia traiti frostigit en agonio di morto 
lenta ed hororind. 

“Li refuzis ni,” la sep susuris. “Li ne 
forprenis la espado. Do li mortis, quale ca 

muliero e ca viro mortos, sen ke vu decidas 
salvar li. 

“Ni montros a vu, homo, quale li mortis!” 

Un del glacio-homi inklinis su e tushis la 
kurta, ronda mekaniko avan Balin e Kiara. 
Altru movis la shablono dil regulilo ye la 
granda rango. 

La roto de kristala stangeti sur ta kurta 
mekaniko turneskis. La stangeti nebulizesis, 
divenis disko qua sempre plu rapide jiris. 

Alte supre en la suprajo dil turmo la 
granda globo pendis envolvit en sua nubo 
de obskureso briletant. La disko divenis 
jirante nedicernebla. L'ombro dil globo 
plunigreskis, konjelis. Ol longeskis e 
decensekis, extensis su adinfre vers la 
jiranta disko. 

La kristala stangeti dil mekaniko glutis 
l'ombro. Ed ek ta jiranta neklareso venis 
subtila texo dil obskureso-fili, diafana 
kurteno cirkum Kiara e Balin por ke lia 
formi divenis fantomatra e la paleso di lia 
karno similesis la paleso di nivo dum nokto. 

Ed ankore Stark ne povis movar su. 

La velo de obskureso feble cintilifeskis. 
Stark spektis ol, spektis la kolda cintili 
divenar plu hela, spektis la dentelatra frosto 

blankigar la masho di Kiara, arjentee tushar 
l’obskura hararo di Balin. 

Frosto. Brilant, cintilifant, belega, halono 
de frosto cirkum lia korpi. Polvo ek 
frakasita diamanti trans lia vizaji, aureolo 
de frajila lumo por kronizar lia kapi. 

Frosto. Karno lente hardeskante aden 
marmoratra blankeso dum ke la koldeso 
lente kreskis. Ma lia okuli ankore vivis, e 
vidis, e komprenis. 

La penso-voco di la sep itere parolis. 

“Vu havas nur minuti por decidar! Lia 
korpi ne multe toleros se li itere vivos. Yen 
lia okuli, quale li sufras! 

“Nur minuti, homo! Forprenez la espado 
di Ban Kruakh! Apertez por ni la Pordi di 
Morto, e ni liberigos ta du vivanta.” 

Stark itere sentis la fulminatra doloro 
alonge la nervi kande un de le brilanta 
movis dop il. Vivo e sento ri-eniris ilua 
membri. 

Il luktante staceskis. La centi de glacio- 
homi sur la ponti e galerii spektis il per 
avida silenco. 

Il ne regardis li. Ilua okuli regardis l'okuli 
di Kiara. E lore elua okuli pledis. 

“Ne facez lo, Stark! Ne kambiez la vivo 
dil Nordlando por me!” 

La penso-voco batis Stark, eniris ilua 
mento kun kruel urjanteso. 

“Hastez, homo! Li ja mortas. Forprenez la 
espado, e li vivos!” 

Stark turnis su. Il kriis, voco qua tremigis 
la glacio-ponti: 

“Me prenos l'espado!” 

Il lore shancelis adextere. Tra l'arko trans 
la glacio, vers la fora tumulo qua gardas la 
Pordi di Morto. 

RANS LA BRILANTA GLACIO dil valo 

Stark iris per shancelanta kuro qua 

divenis sempre plu rapida e plu certa 
dum ke ilua korpo koldeso-sensentigita 
riganis olua funciono. E dop il, varsante su 
ek la turmo por spektar, le brilanta venis. 

La sep itere parolis averto. 

“Se vu turnas vu vers ni kun la espado, la 
muliero e la viro mortos. E vu anke mortos. 
Nam nek vu nek altru nun povas uzar la 
espado kom ofensiva armo.” 

Stark kuris adavane. Il pensis nur pri 
Kiara, la frosto-kristali qui brilas sur elua 
marmoratra karno ed elua okuli plena de 
muta tormento. 

La tumulo aparis avan il, obskura ed alta. 
Semblis a Stark ke ta solena figuro di Ban 
Kruakh spektas ilua veno per ta ombrizit 
okuli sub la rustoza helmo. La grand espado 
brilis inter ta manui mortinta e frostigit. 

La glacio-homi lentigis lia avanco. Li 
haltis e vartis, tre for la tumulo. 

Stark atingis la bordo di la rok-amaso. Il 
sentis l'unesma varma flagro dil forc-ondi 
en ilua sango, e lente la koldeso reptis ek 
ilua osti. Il klimis, faletis adsupre sur 
aspera stoni dil tumulo. 

Abrupte, ye la pedi di Ban Kruakh, il 
mispazis e falis. Dum sekundo semblis ke il 
ne povas movar. 

Ilua dorso turnesis al glacio-homi. Ilua 
korpo avane inklinesis, e tale shirmat, ilua 
manui agis kun hasto febroz. 

De ilua mantelo il arachis shifono. Del 
fera konvexajo il prenis la lenso cintilifant, 
la talismano di Ban Kruakh. Stark pozis la 
lenso an sua fronto, ed ibe ligis ol. 

La rimemorata shoko, [inundo e fluo di 
memoraji ne ilua propra. La mento di Ban 
Kruakh tondris sua averto, sua desfacile 
ganita savo pri anciena milito epokal... 

Il apertis sua propra mento por recevar ta 
memoraji. Olim il luktabis kontre oli. Lore il 
savas ke oli esas ilua unika posibleso en ca 
rapida spekulo kun morto. Nur du kozi il 
ferme retenis en ta shanceliganta fluxo di 
memoraji di altra viro. Du nomi—Kiara e 
Balin. 

Il itere staceskis. E lore ilua vizajo havis 
stranja mieno, stranja dualeso. La traiti ne 
chanjabis, ma ulmaniere la rugi dil karno 
esis subtile altrigit, por ke preske semblis ke 
l'anciena nevinkebla rejulo ipsa itere venas 
a batalio. 

Il acensis la final un o du pazi e stacis 
avan Ban Kruakh. Tremo kuris tra il, sorto 
de kuntiro ed acepto dil karno, quale se la 
ipso di Stark recevas la nekonocato aden ol. 
Ilua okuli, tam kolda e pala kam la glacio 
ipsa qua envolvas la valo, brulis kun kruela 
lumo. 

Il extensis un manuo e prenis l'espado 
del frostigita manui di Ban Kruakh. 

Quale se ol esas ilua propra, il intelektis 
la sekretajo dil metala ringi sur la mancho 
sub la bulo kristal. La sovaja pulsado dil 
nevidebla radiado movis ilua karno 
viveskant. Il esis itere varma, ilua sango 
rapide fluis, ilua muskuli esis ferma e forta. 
Il tushis la ringi e turnis oli. 

L'abanikatra forco qua klozabis la Pordi 
di Morto streteskis, e streteskante ol saltis 
del lamo dil espado kom lango ek pala fairo, 
feble briletante, lore videbligita dal tota 
foko di olua forteso. 

Stark sentis la horor-ondo qua explozis 
del menti dil glacio-homi dum ke li 
komprenis to quon il facas. Ed il ridis. 

Ilua bitra ridado rauke sonis trans la valo 
dum ke il turnis su por afrontar li, ed il 
audis en la cerebro la trepidant, tacema 
kriacho qua venis ek ta tota kompanio... 

“Ban Kruakh! Ban Kruakh rivenas!” 

Li tushabis ilua mento. Li komprenis. 


L ITERE RIDIS, ED OCILIGIS L’ESPADO en arko 

flagrant, e spektis la longa brilanta lamo 
di forco strokar plu terorinde kam stalo an 
la pluvarkatra korpi di le brilanta. 

Li falis. Quale flori sub siklo li falis, ed 
omnaloke trans la glacio ti qui ne ja 
tushesis turnis su centope e fugis vers la 
turmo. 

Stark saltante decensis la tumulo, la 
talismano di Ban Kruakh ligita sur ilua 
fronto, l'espado di Ban Kruakh flamifant en 
ilua manuo. 

Il ociligis ta terorinda lamo dum kurar. 
La forco-radio qua saltis ek ol tranchis la 
turbo de enti qui fugis avan il, jenita da lia 
propra nombro dum turboze glitar trans 
l’arko. 

Il havis nur kelka kurta sekundi por facar 
lo facenda. 

Hastante per granda pazegi trans la 
glacio, forpulsante la velkita korpi di le 
mortinta... Lore, del opresant obskureso 
qua flotacis cirkum la petra turmo, la nigra 
kolda radio frapis. 

Quale volvanta kordo ol flogis il. La 
mortiva sensenteso eniris la celuli di ilua 
osti. La brilanta forco dil espado kombatis 
la kold invadanti, e korodant agonio laceris 
l'internajo di Stark ube l’antipatianta radii 
militis. 

Ilua pazi faliis. Il emisis un rauka doloro- 
krio, lore ilua membri faliis ed il pezoze 
falis al genui. 

Nur instinto igis ke il tenis espado. Ondi 
de blindigant agonio sukusis il. La volvanta 
flogilo di obskureso envolvis il, ed olua 
tusho esis l’abisala koldeso di extera spaco 
plunjigita profunde aden ilua kordio. 

Proxime tenez l'espado, mem plu proxime, 
quale shildo. La doloro esas granda, ma me 
ne mortos sen ke me faligas l’espado. 

Ban Kruakh la povoza olim facabis ca 
kombato. 

Stark itere levis l’espado adproxim sua 
korpo. La feroca pulsado di olua brilo 
forpulsis la koldeso. Ne fore, nam la tusho 
frostigant esis tre forta. Ma sat fore por ke 
il itere povas staceskar ed avancar. 

L'obskura forco dil turmo tordesis e lekis 
cirkum il. Il ne povis eskapar ol. Il incizis ol 
per la flamifant espado kun blinda furio, ed 
ube la forci renkontris, flagro di fulmino 
saltis en la aero, ma ol ne esis forbatit. 

Il kriis ye ol, furioza kato-krio qua esis 
tote di Stark, tota primitiva furio pri la 
neceseso di doloro. Ed il koaktis su kurar, 
tranar sua tormentata korpo plu rapide 
trans la glacio. Pro ke Kiara mortas, pro ke 
[obskura koldeso volas ke me haltez... 

La glacio-homi, kunpresit an la arko, 
panikante hastis por refujar sube en lia 
urbo multe nivelizit. Il anke furiis kontre li. 
Li esis parto dil koldeso, parto dil doloro. 
Pro li Kiara e Balin mortas. Il sendis la 
forco-lamo adinter li, ilua odio kreskis til 
alta fluxo por adjuntar su al odio di Ban 
Kruakh lojat en ilua mento. 

Espadagez e tranchez e lacerez per la 
longa radio terorinda e brilant. Li falis e 
falis, la ledega brilanta homi, e Stark sendis 

la lumo dil armo di Ban Kruakh por balayar 
tra la turmo ipsa, tra l’aperturi quala 
fenestri en la petro. 

Itere, itere, espadagante tra ta aperta 
fendureti dum ke il kuris. E subite l'obskura 
radio di forco cesis movar. Il tiris su ek ol, 
ed ol ne sequis il, restis senmova quale 
ligita al glacio. 

La batalio di forci ekiris ilua karno. La 
doloro desaparis. Il hastis al turmo. 

Il esis lore proxim ol. La velkita korpi 
sternesis en amasi avan l'arko. La restanta 
glacio-homi forsabis su adinterne. 

Tenante l’espado horizontale quale lanco, 
Stark saltis tra l'arko aden la turmo. 


E BRILANTA ESIS MORTINT ube la 

destruktanta varmeso tushabis li. Li 
forbalayesis del spirala glacio-rubandi 
flugant, del arkatra ponti e la galerii di ta 
supra parto dil turmo. 

Li esis mortinta alonge la rok-tabulo, sub 
la rango de regulili. Li esis mortinta trans la 
mekaniko qua texis frostiganta morto 
cirkum Kiara e Balin. La jiranta disko 
ankore zumis. 

Sube, en ta astonanta puteo, la presanta 
glacio-homi esis esamifanta shablono sur la 
streta voyi. Ma Stark turnis de li e kuris 
alonge la rok-tabulo, ed en il esis la pezoza 
savo ke il venas tro tarde. 

La frosto esis densa cirkum Kiara e Balin. 
Ol krustizis li quale dentelo rigidigit, e lia 
karno esis lore kovrata da glacio-shelo 
diamant. 

Li certe ne vivas! 

Il levis lespado por frakasar la jiranta 
disko, por aplastar ol, ma esis nula tala 
bezono. Kande la tota forco di ta 
koncentrigita radio frapis ol, renkontrante 
la foko di ombro qua tenas ol, venis 
violentoza flagro e frakaso di kristalo. La 
mekaniko haltis. 

L'obskura velo desaparis de cirkum la 
glacio-envolvita viro e muliero. Stark 
obliviis la enti en la shakto sub il. Il turnis 
la flamifant espado vers Kiara e Balin. 

Ol ne afektus la dina glacio-kovrilo. Se la 
muliero e la viro esas mortint, ol ne afektus 
lia karno, quale ol ne afektabis la karno di 
Ban Kruakh. Ma se li vivas, se restas un 
cintilo, un flagro di vivo sub ta frostigita 

masho, la radiado tushus lia sango per 
varmeso, ristartus la vivo-pulso en lia korpi. 

Il vartis, spektis la vizajo di Kiara. Ol esis 
tam senmova kam marmoro, e tam blanka. 

Ulo—instinto o l'avertanta mento di Ban 
Kruakh qua lernabis milion yari ante lore 
gardar su kontre la glacio-enti—igis ke il 
regardetez dop il. 

Ruzeme, rapide e silencoze, li venis 
alonge la voyi spiral. Li konjektis ke il 
oblivias li pro anxio. L'espado lore turnesis 
de li, e se li povus kaptar il de dope, 
stuporar per la kolda forco dil ceptratra 
stangeti quin li portas... 

Il laceris li per espado. Il vidis la 
flagranta radio decensar la shakto, vidis ke 
la korpi falas quale pluvo-guti, risaltas 
adhike ed adibe del fluganta ponti e portas 
le vivanta kun li. 

Il pensis pri la multa niveli dil urbo. Il 
pensis pri omna nekontebla mili qui habitas 
ibe. Il povis haltigar li en la shakto tam 
longe kam il deziras se il ne altre bezonis 
l’espado. Ma il savis ke tam balde kam il 
turnas sua dorso a li, li itere atakos, e se il 
unfoye falus... 

l ne darfis disipar un instanto o 
posibleso. 

Regardante Kiara, il ne savis to quon il 
facez, e semblis ke Venvolvanta frosto 
kelkete fuzesis cirkum elua vizajo. 

Desesperante il itere strokis kontre la 
enti en la shakto, e lore venis ad il la 
solvuro. 

Il faligis l’espado. La kurta, rondo 
mekaniko esis apud il, e la frakasita roto 
kristal. Il prenis ol. 

Ol esis pezoza. Ol esabus pezoza por du 
viri levar, ma Stark esis viro incitat. 
Grunante, shancelante pro l'esforco, il levis 
ol e faligis ol, adinfre. 

Quale fulmino ol shokis ta dina pronti, 
l’araneo-telo de glacio-rubandi qui transiras 
la shakto. Stark spektis olua iro, ed askoltis 
la frajila snapado dil glacio, la finala bruiso 
di milion rupto-peci ye la fora fundo. 

Il ridetis, ed itere turnis su a Kiara, e 
prenis l'espado. 


ORI PLU TARDE. Stark marchis trans la 


lumoza glacio dil valo, vers la tumulo. 
L'espado di Ban Kruakh pendis an ilua 


127 


NIGRA AMAZONO DI MARSO 


flanko. Il prenabis la talismano e pozabis ol 
aden la konvexajo, ed il itere esas su ipsa. 

Kiara e Balin marchis apud il. La koloro 
rivenabis aden lia vizaji, ma feble, e li esis 
ankore sat febla por joyar pri la fermiganta 
manui di Stark. 

Ye la bazo dil tumulo li haltis, e Stark 
sole klimis ol. 

Il longatempe regardis la vizajo di Ban 
Kruakh. Lore il prenis l'espado e sorgeme 
turnis la ringi an ol por ke la radiado 
extensesez larje quale olime, por klozar la 
Pordi di Morto. 

Preske veneraceme, il remplasis l'espado 
aden la manui di Ban Kruakh. Pose il turnis 
su e decensis la amasigita roki. 

La brilant obskureso ankore pendis super 
la fora turmo. Sub la glacio, l’elfatra urbo 
ankore extensis su adinfre. Le brilanta 
rikonstruktos lia ponti en la shakto, e duros 
quale olime, revar lia kolda revi pri anciena 
povo. 

Ma li ne ekiros tra la Pordi di Morto. Ban 
Kruakh en sua rustoza mash-armaro ankore 
regnis la paseyo, ankore esis la gardisto dil 
Nordlando. 

Stark dicis al altri, “Dicez ca historio en 
Kushat. Dicez ol tra la Nordlando, la 
historio di Ban Kruakh e pro quo lu gardas 
la Pordi di Morto. Homi obliviis. E li ne 
darfas obliviar.” 

Li ekiris la valo, la du viri e la muliero. Li 
ne itere konversis, e l'ekiro semblis esar 
senfina. 

Ula chefi di Kiara renkontris li ye la boko 
dil paseyo super Kushat. Li vartabis ibe, 
shamigita retroirar al urbo sen el, ma ne 
audacis ri-enirar la paseyo. Li esis kreuri dil 
valo, e li ankore timis. 

Li donis bestii al tri homi. Li ipsa marchis 
dop Kiara, e lia kapi base pendis pro shamo. 

Li venis a Kushat tra la pordego ruptit, e 
Stark iris kun Kiara al Urbo Rejal, ube el 
igis ke Balin anke sequez. 

“Tua frato esas ibe,” el dicis. “Me igis ke 
on sorgez el.” 

L'urbo esis quieta per la budem apatio 
qua sequas batalio. La viri di Mekh voc- 
aklamis Kiara en la stradi. El fiere kavalkis, 
ma Stark vidis ke elua vizajo esas magra ed 
anxioz. 

Il anke profunde markizesis da to quon il 
vidabis e facabis ultre la Pordi di Morto. 

Li eniris la kastelo. 

Tanis embracis Balin, e ploreskis. El 
perdabis sua unesma sovaja furio, ed el lore 
povis regardar Kiara kun represit odio qua 
havis kelka koloro di preska admiro. 

“Vu kombatis por Kushat, el dicis 
nevolante, audinte la historio. “Pro to, 
adminime, me povas dankar vu.” 

El lore iris a Stark e regardis il. “Kushat, e 
la vivo di mea frato...” El kisis il, e lakrimi 
esis sur elua labii. Ma el turnis su vers Kiara 
kun bitra rideto. 

“Nulu povas retenar il, quale on ne povas 
retenar la vento. Vu ton saveskos.” 

El ekiris kun Balin e livis Stark e Kiara 
solitar en la chambri dil rejo. 


IARA DICIS, “La yunino esas tre sagaca.” 

1 desbuklagis la masho-bluzo e faligis 

ol, stacis gracil en la tuniko ek nigra ledro, 

e marchis al alta fenestri qui apertis al 

monti. El fatigite apogis sua kapo an la 
petro. 

“Maligna dio, maligna ago. E nun me 
mustas guvernar Kushat, sen premio di 
povo de ultre la Pordi di Morto. Quale viro 
povas erorar!” 

Stark ekvarsis vino del flakono e portis ol 
ad el. El regardis il trans la bordo dil 
gobleto kun ul obliqua amuzo. 

“La yunino esas sagaca, ed el esas justa. 
Me ne savas ka me povas esar tam sagaca 
kam el... Ka tu restos kun me, Stark, o ka tu 
iros?” 

Il ne quik respondis, ed el questionis, 
“Qua hungro incitas tu, Stark? Ne vinko, 
quale pri me. Quon tu serchas quon tu ne 
povas trovar? 

Il pensis pri la yari til la komenco—til la 
puerulo N'Chaka qua olim esis felica kun 
l’Oldulo e yuna Tika, en la varmegeso e 
tondro e bitra frosti di valo en la 
Krepuskulo-Zono di Merkurio. Il rimemoris 
quale to finis, sub la pafili dil ministi—la 
homi di ilua propra raso. 

Il agitis sua kapo. “Me ne savas. Ne 
importas.” Il prenis el adinter ilua du 
manui, sentis la forteso e la splendideso di 
el, e trovar vorti esis stranje desfacila. 

“Me deziras restar, Kiara. Nun, 
cainstante, me povus promisar ke me restos 
kun tu por sempre. Ma me konocas me. Tu 
fitas hike, tu facos Kushat tua propra 
posedajo. Me ne fitas. Uldie me iros.” 

Kiara asentis per kapsigno. “Mea kolo 
anke ne facesis por kateni, ed un lando esis 
tro mikra por tenar me. Do bone, Stark. To 
esez.” 

El ridetis, e faligis la vino-gobleto. 


132 


Leigh Brackett 


